ΑΠΟΦΑΣΕΙΣ
Αριθμ. 5585
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Αειφορικός Σχεδιασμός
Αρχιτεκτονικού Χώρου» (τίτλος στα αγγλικά:
“Sustainable Design of Architectural Space”),
του Τμήματος Εσωτερικής Αρχιτεκτονικής της
Σχολής Εφαρμοσμένων Τεχνών και Πολιτισμού»,
του Πανεπιστημίου Δυτικής Αττικής, σύμφωνα
με τον ν. 4957/2022 (Α’ 141) και τον πρότυπο
κανονισμό Λειτουργίας των Π.Μ.Σ. του Πα.Δ.Α.
(B’ 4861/02.08.2023).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και Άλλες Διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι.
με την Κοινωνία και Λοιπές Διατάξεις» (Α’ 141) και ιδίως
των άρθρων 79 έως 88.
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής (Α’ 4621/21-10-2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των Προγραμμάτων Μεταπτυχιακών Σπουδών του Πανεπιστημί-
ου Δυτικής Αττικής» (B’ 4861/02.08.2023).
6. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων, σχετικά
με την «Ρύθμιση των θεμάτων διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή
απόφαση των Υπουργών Παιδείας και Θρησκευμάτων - Επικρατείας «Καθορισμός των προϋποθέσεων
και της διαδικασίας οργάνωσης Προγραμμάτων Μεταπτυχιακών Σπουδών με μεθόδους εξ αποστάσεως
Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
9. Την υπ’ αρ. 110498/14.11.2022 απόφαση της Συγκλήτου του Πανεπιστημίου Δυτικής Αττικής «A) Έγκριση
επανίδρυσης και λειτουργίας Προ γράμματος Μεταπτυχιακών Σπουδών του Τμήματος Εσωτερικής Αρχιτεκτονι-
κής της Σχολής Εφαρμοσμένων Τεχνών και Πολιτισμού
του Πανεπιστημίου Δυτικής Αττικής, με τίτλο “Αειφορικός Σχεδιασμός Αρχιτεκτονικού Χώρου” (τίτλος στα
αγγλικά:“Sustainable Design of Architectural Space”)».
B) Έγκριση Κανονισμού Σπουδών Προγράμματος Μεταπτυχιακών Σπουδών του Τμήματος Εσωτερικής Αρ-
χιτεκτονικής της Σχολής Εφαρμοσμένων Τεχνών και
Πολιτισμού του Πανεπιστημίου Δυτικής Αττικής, με
τίτλο “Αειφορικός Σχεδιασμός Αρχιτεκτονικού Χώρου”
(τίτλος στα αγγλικά:“Sustainable Design of Architectural
Space”)» (Β’ 5906).
10. Το υπ’ αρ. 25/18-12-2023 (θέμα 1ο) απόσπασμα
πρακτικού της απόφασης της Συνέλευσης Τμήματος
Εσωτερικής Αρχιτεκτονικής της Σχολής Εφαρμοσμένων
Τεχνών και Πολιτισμού του Πανεπιστημίου Δυτικής Αττικής «Έγκριση νέου Κανονισμού Λειτουργίας Π.Μ.Σ.».
11. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής,  «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
12. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, Τομέων Ευθύνης Αυτών, Κατανομής Αρμοδιοτή-
των και Σειράς Αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), καθώς και την
υπ’ αρ. 94297/12-10-2023 (Υ.Ο.Δ.Δ. 1141) τροποποίηση
αυτής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 895
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
13. Την υπ’  αρ. 124685/22-12-2022 (ΑΔΑ: 66ΥΚ46Μ9ΞΗ-Θ9Ξ) απόφαση του Πρύτανη του Πανεπι-
στημίου Δυτικής Αττικής «Συγκρότηση της Επιτροπής
Μεταπτυχιακών Σπουδών του Πανεπιστημίου Δυτικής
Αττικής», καθώς και την υπ’ αρ. 86982/28-09-2023 (ΑΔΑ:
6ΡΡ846Μ9ΞΗ-ΝΞΦ) απόφαση Ανασυγκρότηση αυτού.
14. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότησης της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
15. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότησης
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
16. Την υπ’ αρ. 2/15-01-2024 (θέμα 4ο) απόφαση της
Επιτροπής Μεταπτυχιακών Σπουδών.
17. Την υπ’ αρ. 02/25-01-2024 (θέμα 5ο) απόφαση της
Συγκλήτου του Πανεπιστημίου Δυτικής Αττικής.
18. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
την έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών
(Π.Μ.Σ.) με τίτλο «Αειφορικός Σχεδιασμός Αρχιτεκτονικού Χώρου» (τίτλος στα αγγλικά: “Sustainable Design
of Architectural Space”), του Τμήματος Εσωτερικής
Αρχιτεκτονικής της Σχολής Εφαρμοσμένων Τεχνών
και Πολιτισμού», του Πανεπιστημίου Δυτικής Αττικής,
σύμφωνα με τον ν. 4957/2022 (Α’ 141) και τον πρότυπο κανονισμό Λειτουργίας των Π.Μ.Σ. του Πα.Δ.Α.
(B’ 4861/02.08.2023).από το ακαδημαϊκό έτος 2023 2024, ως ακολούθως:
Άρθρο 1
Γενικές Διατάξεις
Το Προγράμματα Μεταπτυχιακών Σπουδών «Αειφορικός Σχεδιασμός Αρχιτεκτονικού Χώρου» (τίτλος στα
αγγλικά: “ Sustainable Design of Architectural Space ”),
του Τμήματος Εσωτερικής Αρχιτεκτονικής της Σχολής
Εφαρμοσμένων Τεχνών και Πολιτισμού», εντάσσεται
στο πλαίσιο των σκοπών και της γενικότερης αποστολής του Πανεπιστημίου Δυτικής Αττικής (Πα.Δ.Α.). Απο-
σκοπεί στην περαιτέρω προαγωγή της επιστημονικής
γνώσης, την ανάπτυξη της έρευνας και στην υψηλού
επιπέδου εξειδίκευση των πτυχιούχων σε θεωρητικές
και εφαρμοσμένες περιοχές για θέματα που άπτονται
τόσο στην περαιτέρω προαγωγή της γνώσης, στην ανάπτυξη της έρευνας και των τεχνών, την ικανοποίηση των
εκπαιδευτικών, ερευνητικών, κοινωνικών, πολιτιστικών
και αναπτυξιακών αναγκών της χώρας, στην υψηλού
επιπέδου εξειδίκευση των πτυχιούχων σε θεωρητικές
και εφαρμοσμένες περιοχές συγκεκριμένων γνωστικών
κλάδων και ειδικές θεματικές ενότητες του Τμήματος
Εσωτερικής Αρχιτεκτονικής
Το γνωστικό αντικείμενο του Προγράμματος συνίσταται στις απαιτούμενες εξειδικευμένες και επικαιρο-
ποιημένες γνώσεις και δεξιότητες αναφορικά με το σχεδιασμό και την υλοποίηση/μορφοποίηση προηγμένων
θεωρητικά και τεχνολογικά προσεγγίσεων στο πεδίο της
Εσωτερικής Αρχιτεκτονικής και γενικά του Αρχιτεκτονικού Χώρου με αναφορά στον αειφορικό σχεδιασμό. Ο
Αειφορικός Σχεδιασμός διεθνώς αποτελεί τομέα αιχμής
ως παράμετρος σχεδιασμού σε όλες τις χωρικές κλίμακες και περιλαμβάνει την οικονομική, περιβαλλοντική,
κοινωνική και πολιτιστική διάσταση του αντικειμένου
αυτού.
Άρθρο 2
Σκοπός - Οργάνωση
Σκοπός του Π.Μ.Σ. είναι η παροχή υψηλού επιπέδου
μεταπτυχιακής εκπαίδευσης στο επιστημονικό πεδίο του
Αειφορικού Σχεδιασμού, καθώς και υψηλού επιπέδου
ικανότητα διαρκούς διερεύνησης των διεθνών εξελίξεων σε αυτόν τον τομέα, παρέχοντας την προαγωγή της
γνώσης και λοιπές ανάγκες της χώρας, την ανάπτυξη
της έρευνας και των τεχνών και προωθώντας ικανότητες-δεξιότητες κριτικής αξιολόγησης καθώς και υψηλού
επιπέδου εξειδίκευση των πτυχιούχων σε θεωρητικές
και εφαρμοσμένες περιοχές συγκεκριμένων γνωστικών
κλάδων, ειδικές θεματικές ενότητες ή επιμέρους κλάδους
των γνωστικών αντικειμένων του πρώτου κύκλου σπουδών του Τμήματος. Ο Αειφορικός Σχεδιασμός διεθνώς
αποτελεί τομέα αιχμής ως παράμετρος σχεδιασμού σε
όλες τις χωρικές κλίμακες και περιλαμβάνει την οικονομική, περιβαλλοντική, κοινωνική και πολιτιστική διάσταση
του αντικειμένου αυτού.
Βασικό χαρακτηριστικό του Προγράμματος είναι η διεπιστημονικότητα. Το προτεινόμενο Πρόγραμμα αφο-
ρά σε ένα διεπιστημονικό γνωστικό πεδίο, απολύτως
απαραίτητο για την εξειδίκευση των δημιουργών του
χώρου μέσα στον οποίο διαμορφώνεται και εκτυλίσσεται
ο ανθρώπινος πολιτισμός σε διεθνές επίπεδο, σήμερα.
Η παγκοσμιοποίηση, ως η διαπολιτισμική διασπορά ανθρώπων, ιδεών, γλωσσών, πολιτιστικών συνηθειών και
δημιουργημάτων συναρτάται βεβαίως με θέματα ταυτότητας και διαφοράς με την έννοια της οικολογίας, ενώ
θεμελιώνεται τόσο σε πολιτικές όσο και σε τεχνολογικές
απόψεις του σύγχρονου πολιτισμού.
Συγχρόνως, η Εσωτερική Αρχιτεκτονική, ως επέμβαση και διαμόρφωση σε εξωτερικά και εσωτερικά περι-
βάλλοντα, έχει αποκτήσει πολύ σημαντικό ρόλο στον
σύγχρονο πολιτισμό, διότι αυτή αφορά σε σημαντικό
βαθμό στην πολιτιστική και τεχνολογική αναδιαμόρφωση των συγχρόνων αστικών περιβαλλόντων, τα οποία
πολύ δύσκολα έχουν κενό χώρο για να ενσωματώσουν
απολύτως νέες αρχιτεκτονικές κατασκευές, ενώ από την
άλλη μεριά, ο ρόλος των ελευθέρων «εσωτερικών» χώρων της πόλης έχει αναβαθμισθεί. Για να ανταποκριθεί
σε αυτόν τον σύνθετο και πολυσχιδή ρόλο, η Εσωτερική Αρχιτεκτονική συνιστά ένα διεπιστημονικό πεδίο
που εξελίσσεται συνεχώς σε διεθνές επίπεδο με κοινό
χαρακτηριστικό την έννοια της Αειφορίας. Το Τμήμα
Εσωτερικής Αρχιτεκτονικής του Πα.Δ.Α., ως εκφραστής
της ακαδημαϊκής και ερευνητικής εκπαίδευσης στον
τομέα της επέμβασης και διαμόρφωσης του χώρου σε
εσωτερικά και εξωτερικά αρχιτεκτονικά περιβάλλοντα,
(α) παρακολουθώντας τις εξελίξεις στους τομείς της
επιστήμης, της τεχνολογίας και της τέχνης, (β) παράΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
γοντας πρωτότυπο ερευνητικό έργο, (γ) διερευνώντας
και εγκαινιάζοντας καινοτόμες μεθόδους και πρακτικές,
αναλαμβάνει με το παρόν εγχείρημα τη μετεκπαίδευση
των πτυχιούχων αρχιτεκτόνων εσωτερικού χώρου και
αποφοίτων ΑΕΙ συναφών γνωστικών αντικειμένων. Το
Τμήμα δεν διοργανώνει άλλο Πρόγραμμα Μεταπτυχιακών Σπουδών.
Στόχος του Προγράμματος είναι η απόκτηση κατάλληλων και υψηλού επιπέδου ειδικών επιστημονικών/καλλι-
τεχνικών γνώσεων και ικανοτήτων στο πεδίο Σχεδιασμού
του Αρχιτεκτονικού Χώρου με αναφορά στον αειφορικό
σχεδιασμό. Βάση αποτελούν οι ραγδαίες εξελίξεις στον
επιστημονικό και τεχνολογικό τομέα, σε σχέση με τον
ευρύτερο χώρο των τεχνών και των επιστημών.
Το Π.Μ.Σ. έχει τέτοια δομή ώστε οι απόφοιτοι να
μπορούν: α. να αξιοποιήσουν τις γνώσεις τους σε ένα
σύγχρονο διεθνές εργασιακό περιβάλλον υψηλών απαιτήσεων, β. να παρακολουθούν και να προσαρμόζονται
στις διεθνείς εξελίξεις της επιστήμης τους, και γ. να διεξαγάγουν έρευνα σε ακαδημαϊκό περιβάλλον, ερευνη-
τικά κέντρα κ.ά. και να συμβάλλουν στην εξέλιξη του
σχετικού επιστημονικού πεδίου.
Γλώσσα διδασκαλίας είναι η ελληνική. Δεδομένης της
δυνατότητας να προσκαλούνται επιστήμονες της αλλοδαπής αναγνωρισμένης αξίας, προβλέπεται η δυνατό-
τητα ώστε μεμονωμένες διαλέξεις να διδάσκονται στην
αγγλική γλώσσα.
Άρθρο 3
Όργανα ίδρυσης, οργάνωση και λειτουργία του
Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. Εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως
ιστ) των παρ. 3 και 4 του άρθρου 80, του ν. 4957/2022
(Α’ 141) μαζί με τον εσωτερικό Κανονισμό λειτουργίας
του Π.Μ.Σ. Η Συνέλευση του Τμήματος, είναι αρμόδια
για την οργάνωση, διοίκηση και διαχείριση του Π.Μ.Σ.
και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) συγκροτεί τις τριμελείς εξεταστικές επιτροπές για
την εξέταση των διπλωματικών εργασιών των μεταπτυχιακών φοιτητών καθώς και τον/την επιβλέποντα/
ουσα,
5) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
6) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
7) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
8) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ. Με απόφαση της Συνέλευσης
του Τμήματος, οι αρμοδιότητες των περ. 1) και 4) δύναται
να μεταβιβάζονται στη Σ.Ε. του Π.Μ.Σ.
9) ορίζει ως αρμόδια τη Σ.Ε. του ΠΜΣ για τη συγκρότηση Επιτροπής για την αξιολόγηση των αιτήσεων των
υποψήφιων μεταπτυχιακών φοιτητών και εγκρίνει την
εγγραφή αυτών στο Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος (ή της
Επιτροπής Προγράμματος Σπουδών) συγκροτείται η
Συντονιστική Επιτροπή, με διετή θητεία, η οποία αποτελείται από τον Διευθυντή του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.) του
Τμήματος, που έχουν συναφές γνωστικό αντικείμενο με
αυτό του Π.Μ.Σ. και αναλαμβάνουν διδακτικό έργο στο
Π.Μ.Σ. Η Σ.Ε. είναι αρμόδια για την παρακολούθηση και
τον συντονισμό της λειτουργίας του προγράμματος και
ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την Ε.Π.Σ.,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος ή την
Ε.Π.Σ. την κατανομή του διδακτικού έργου, καθώς και
την ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
6) εισηγείται προς τη Συνέλευση του Τμήματος ή την
Ε.Π.Σ. την πρόσκληση Επισκεπτών Καθηγητών για την
κάλυψη διδακτικών αναγκών του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος ή την Ε.Π.Σ.,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης
του Τμήματος ή της Ε.Π.Σ. για την αποτελεσματικότερη
λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται
να συμμετέχουν Ομότιμοι Καθηγητές του Τμήματος ή
των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη Δ.Ε.Π.
του Τμήματος κατά προτεραιότητα βαθμίδας Καθηγητή
ή Αναπληρωτή Καθηγητή και ορίζεται με απόφαση της
Συνέλευσης του Τμήματος (ή της Ε.Π.Σ.) για διετή θητεία,
με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε. και συντάσσει την ημερήσια
διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
7) ορίζει εκλογές για την αναπλήρωση μελών επιτροπών, λόγω κένωσης θέσης,
8) έχει την ευθύνη σύνταξης του προϋπολογισμού και
απολογισμού του ΠΜΣ, τους οποίους υποβάλλει στη Συνέλευση του Τμήματος για έγκριση,
9) είναι υπεύθυνος για την παρακολούθηση της εκτέλεσης του προϋπολογισμού και για την έκδοση των εντο-
λών πληρωμής των σχετικών δαπανών,
10) κατά τη λήξη της θητείας του, καθώς και της Σ.Ε.,
συντάσσει αναλυτικό απολογισμό του ερευνητικού και εκπαιδευτικού έργου του Π.Μ.Σ., καθώς και των λοιπών δρα-
στηριοτήτων του, με στόχο την αναβάθμιση των σπουδών,
την καλύτερη αξιοποίηση του ανθρώπινου δυναμικού, τη
βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων πόρων του Π.Μ.Σ.
Ο απολογισμός κατατίθεται στη Συνέλευση του Τμήματος.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση
παραίτησης, μπορεί να πραγματοποιηθεί με απόφαση
των αρμοδίων οργάνων, κατόπιν υποβολής αίτησης των
μελών και αιτιολογικής έκθεσης του αιτήματος αλλαγής/
παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής Αττικής συγκροτείται η Επιτροπή Μεταπτυχιακών Σπουδών.
Η Επιτροπή αποτελείται από ένα (1) μέλος Διδακτικού
Ερευνητικού Προσωπικού (Δ.Ε.Π.) από κάθε Σχολή του
Πα.Δ.Α., ένα (1) μέλος που προέρχεται από τις κατηγορίες
μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), και Ειδι-
κού Τεχνικού Εργαστηριακού Προσωπικού (Ε.Τ.Ε.Π.) του
Πα.Δ.Α. και τον/την Αντιπρύτανη, που είναι αρμόδιος/α
για ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία στην οργάνωση και συμμετοχή
σε προγράμματα σπουδών δεύτερου κύκλου σπουδών.
Η θητεία της Επιτροπής είναι δύο (2) ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων,
Κριτήρια και Τρόπος Επιλογής
Ο αριθμός εισακτέων στο Π.Μ.Σ. «Αειφορικός Σχεδιασμός Αρχιτεκτονικού Χώρου» ορίζεται κατά ανώτατο
όριο σε 25 κατ’ έτος και αντίστοιχα ο κατώτατος αριθμός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
εισακτέων ορίζεται σε 10. Σε περίπτωση ισοψηφίας υποψηφίων αυξάνεται ο αριθμός των εισακτέων μεταπτυ-
χιακών φοιτητών, ώστε να εισαχθεί και ο τελευταίος/α
ισοψηφών/ούσα υποψήφιος/α. Επιπλέον του αριθμού
των εισακτέων, γίνονται δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ και ΕΤΕΠ.
Στο Π.Μ.Σ. γίνονται δεκτοί πτυχιούχοι Α.Ε.Ι., με γνωστικά αντικείμενα σε συναφή επιστημονική περιοχή, της
ημεδαπής ή ομοταγών αναγνωρισμένων ιδρυμάτων της
αλλοδαπής. Η επιλογή των φοιτητών γίνεται σύμφωνα με
τις διατάξεις της κείμενης νομοθεσίας και τις προβλέψεις
του παρόντος Κανονισμού Μεταπτυχιακών Σπουδών,
που κατέχουν επαρκώς τις προαπαιτούμενες γνώσεις
και δεξιότητες υποβάθρου για την παρακολούθηση
των θεωρητικών μαθημάτων και μαθημάτων θεωρίαςπράξης (σχεδιασμού) και για την επιτυχή διεξαγωγή της
Μεταπτυχιακής Διπλωματικής Εργασίας.
Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του Π.Μ.Σ., του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά που
πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα απαραίτητα
δικαιολογητικά, τη διαδικασία υποβολής αίτησης και την
καταληκτική ημερομηνία υποβολής αιτήσεων.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Εσωτερικής Αρχιτεκτονικής ή της Επιτροπής Προγράμματος Σπουδών.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος Εσωτερικής Αρχιτεκτονικής που έχουν αναλάβει μεταπτυχιακό έργο, η οποία
συγκροτείται με απόφαση της Συνέλευσης.
Η Επιτροπή έχει τις παρακάτω αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών,
3. Πιστοποιητικό αναλυτικής βαθμολογίας.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας (εφόσον υπάρχουν).
6. Συστατικές επιστολές.
7. Αντίγραφο μεταπτυχιακού τίτλου (εφόσον υπάρχει).
8. Δημοσιεύσεις σε περιοδικά με κριτές (εφόσον υπάρχουν).
9. Φωτοτυπία δύο όψεων της αστυνομικής ταυτότητας,
10. αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2).
11. Επιπρόσθετα προσόντα, υποτροφίες, ειδικά σεμινάρια, πτυχία συμπληρωματικής εκπαίδευσης, πιστοποι-
ητικά επάρκειας άλλων ξένων γλωσσών, portfolio κ.λπ.
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
Με την ολοκλήρωση των διαδικασιών αξιολόγησης,
η αρμόδια Ε.Α.Υ. συντάσσει τον πίνακα των επιτυχόντων και επιλαχόντων κατά σειρά κατάταξης, σύμφωνα
με τα κριτήρια επιλογής και τους συντελεστές βαρύτητας ανά κριτήριο. Ως επιτυχόντες θεωρούνται οι υπο-
ψήφιοι/ες που έλαβαν βαθμολογική θέση στη σειρά
κατάταξης μέχρι του ανώτατου ορίου εισαγωγής φοιτητών/τριών. Η Ε.Α.Υ. μπορεί να θεωρήσει επιτυχόντες
και όσους από τους/τις υποψήφιους/ες ισοβάθμησαν
με τον τελευταίο επιτυχόντα. Ως επιλαχόντες/χούσες
θεωρούνται οι υποψήφιοι/ες οι οποίοι έλαβαν βαθμολογική θέση στη σειρά κατάταξης, πέραν του ανώ-
τατου ορίου εισαγωγής φοιτητών, έχοντας δικαίωμα
εγγραφής στην περίπτωση που οι πρωθύστεροι στην
κατάταξη δεν αποδεχθούν τη θέση ή δεν εγγραφούν
εμπρόθεσμα.
Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι με την προϋπόθεση ότι δεν
υπερβαίνουν το μέγιστο αριθμό εισακτέων που έχει
οριστεί στην Πρόσκληση Εκδήλωσης Ενδιαφέροντος.
Στην περίπτωση που συμπληρωθεί ο μέγιστος αριθμός
εισακτέων στο Π.Μ.Σ., εισάγεται ο υποψήφιος που έχει
τον μεγαλύτερο βαθμό πτυχίου.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
ΙΙΙ. Κριτήρια επιλογής των υποψηφίων:
KΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου
Βαθμολογία σε μαθήματα
σχετικά με το γνωστικό
αντικείμενο του Π.Μ.Σ.
Διπλωματική εργασία, όπου
αυτή προβλέπεται στον α’
κύκλο σπουδών
30%
Κ2
Τυχόν συγγραφική ή/και
ερευνητική δραστηριότητα
του υποψηφίου
10%
Κ3
Ερευνητική ή Επαγγελματική
εμπειρία του υποψηφίου ή
τεκμηριωμένη ενασχόλησή
του σε αντίστοιχο τομέα ή σε
συναφές αντικείμενο
10%
Κ4
Συνέντευξη
40%
Κ5
Επαρκή γνώση μιας
τουλάχιστον ξένης γλώσσας
πέραν της γλώσσας
διεξαγωγής του Π.Μ.Σ.
10%
Βαθμός = Κ1 x 0,3 + Κ2 x 0,15 + Κ3 x 0,15 + Κ4 x 0,4….
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν
οι υποψήφιοι/ες μεταπτυχιακοί/ες φοιτητές/τριες, τα
οποία προβλέπονται από την πρόσκληση εκδήλωσης
ενδιαφέροντος κάθε φορά και συντάσσει πίνακα υποψηφίων μεταπτυχιακών φοιτητών, τον οποίο διαβιβάζει
στην Ε.Α.Υ. Τα δικαιολογητικά που κατατίθενται από τους
υποψήφιους πρέπει να έχουν υποβληθεί εμπρόθεσμα,
όπως αυτά προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν
γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την πληρότητα και την εγκυρότητα των απαιτούμενων δικαιο-
λογητικών που υποβλήθηκαν, το οποίο αποτελεί απαραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του Τμή-
ματος. Η ανάρτησή του πραγματοποιείται σύμφωνα με τις
διατάξεις περί προστασίας προσωπικών δεδομένων, στην
ιστοσελίδα του Π.Μ.Σ. και στις ανακοινώσεις του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων, αναρτάται
ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός πέντε (5) εργάσιμων ημερών από την ανάρτηση του τελικού πίνακα όπως
ορίζεται στην πρόσκληση εκδήλωσης ενδιαφέροντος
για την αποδοχή της ένταξης τους στο Π.Μ.Σ και τους
όρους λειτουργίας του, όπως αυτοί περιγράφονται στον
παρόντα κανονισμό λειτουργίας.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα στην πρόσκληση εκδήλωσης ενδιαφέροντος. Για λόγους εξαιρετικής ανάγκης είναι δυνατή η
εγγραφή μεταπτυχιακού φοιτητή μετά από τη λήξη της
προθεσμίας με απόφαση της Συντονιστικής Επιτροπής
ύστερα από αιτιολογημένη αίτηση του ενδιαφερομένου. Οι εισακτέοι μεταπτυχιακοί φοιτητές μπορούν να
ενημερώνονται από την ιστοσελίδα του Τμήματος, του
μεταπτυχιακού προγράμματος ή/και από τη Γραμματεία
του Π.Μ.Σ.
Άρθρο 5
Κατηγορίες Υποψηφίων
Στο Π.Μ.Σ γίνονται δεκτοί, μετά από επιλογή, πτυχιούχοι Ιδρυμάτων Τριτοβάθμιας Εκπαίδευσης της ημεδα-
πής ή ομοταγών Ιδρυμάτων της αλλοδαπής σύμφωνα
με τις διατάξεις της κείμενης νομοθεσίας σε συναφή
επιστημονική περιοχή. Αίτηση μπορούν να υποβάλουν
και τελειόφοιτοι Τμημάτων, υπό την προϋπόθεση ότι θα
έχουν προσκομίσει Βεβαίωση Περάτωσης των Σπουδών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
τους πριν την ημερομηνία επικύρωσης του πίνακα των
επιτυχόντων. Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την
ημερομηνία έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν
ως υπεράριθμοι/ες και μόνο ένας κατ’ έτος, χωρίς τέλη
φοίτησης.
Για τους αλλοδαπούς φοιτητές (εφόσον η διδασκαλία
του Π.Μ.Σ. γίνεται στην ελληνική γλώσσα) η διαδικασία
π.χ. εσωτερικές εξετάσεις, συνέντευξη ή ο τύπος πιστοποίησης της ελληνομάθειας, ορίζεται ως ακολούθως:
προβλέπεται να γίνονται δεκτοί αλλοδαποί φοιτητές,
εφόσον γνωρίζουν επαρκώς την ελληνική γλώσσα (κάτοχοι πιστοποιητικού Β2 επιπέδου), βάσει της υπουργικής
απόφασης Φ152/Β6/1504/30-5-2001(Β’ 659).
Η αρμόδια Γραμματεία του Τμήματος ελέγχει αν το
ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος του τίτλου αυτού ανήκει στο
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο
του ΔΟΑΤΑΠ.
Άρθρο 6
Διάρκεια Σπουδών - Αναστολή Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα. Τα δύο (2) πρώτα αντιστοιχούν σε διδα-
σκαλία μαθημάτων, ενώ το τρίτο εξάμηνο αντιστοιχεί
στην εκπόνηση μεταπτυχιακής διπλωματικής εργασίας.
και ο προσαυξημένος χρόνος διαρθρώνεται σε δύο (2)
εξάμηνα, έκαστο διάρκειας δεκατριών (13) εβδομάδων
διδασκαλίας στα οποία περιλαμβάνεται και ο χρόνος για
την εκπόνηση και υποβολή προς κρίση της Μεταπτυχιακής Διπλωματικής Εργασίας (Μ.Δ.Ε.).
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο έως πέντε (5)
ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Τα υποχρεωτικά μαθήματα
του ΠΜΣ δεν υπολείπονται των τριάντα εννέα (39) διδακτικών ωρών σύμφωνα με το υπ’ αρ. 64 4957/22. Η
διπλωματική εργασία εκπονείται κατά το τρίτο εξάμηνο σπουδών και ο χρόνος συγγραφής της δεν μπορεί
να είναι μικρότερος από ένα ακαδημαϊκό εξάμηνο και
μεγαλύτερος από τρία.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχή ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ. και την
επιτυχή εκπόνηση Διπλωματικής Εργασίας όπου προβλέπεται.
6.2. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό) εφό-
σον προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος κατόπιν
εισήγησης της Συντονιστικής Επιτροπής. Τα εξάμηνα
αναστολής της φοιτητικής ιδιότητας δεν προσμετρώνται στην προβλεπόμενη μέγιστη διάρκεια κανονικής
φοίτησης. Το δικαίωμα αναστολής σπουδών δύναται να
ασκηθεί άπαξ ή τμηματικά για χρονικό διάστημα κατ’
ελάχιστον ενός (1) ακαδημαϊκού εξαμήνου, αλλά η συνολική διάρκεια της αναστολής δεν δύναται να υπερβαίνει
αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή φοίτησης, χάνουν την
φοιτητική ιδιότητα καθ’ όλο το χρονικό διάστημα της
αναστολής. Ο/Η φοιτητής/τρια με την επάνοδό του/της
στη φοίτηση εξακολουθεί να υπάγεται στο καθεστώς
φοίτησης του χρόνου εγγραφής του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό κάθε ακαδημαϊκού έτους.
Κατόπιν αιτιολογημένης εισήγησης της Σ.Ε. και έγκρισης
από τη Συνέλευση του Τμήματος, είναι δυνατό η έναρξη
να μετατεθεί στο εαρινό εξάμηνο. Η επιτυχής εξέταση
σε όλα τα μαθήματα του προγράμματος σπουδών, η
επιτυχής εκπόνηση της διπλωματικής εργασίας, είναι
απαραίτητες προϋποθέσεις για την απονομή Διπλώματος Μεταπτυχιακών Σπουδών (Δ.Μ.Σ.).
Το Π.Μ.Σ. είναι πλήρους φοίτησης και το πρόγραμμα
σπουδών του δομείται ως εξής:
υποδιαιρείται σε τρία (3) εξάμηνα σπουδών, που το
κάθε ένα περιλαμβάνει τουλάχιστον 13 πλήρεις εβδομάδες διδασκαλίας. Εξ αυτών,
- το πρώτο εξάμηνο (Α’ ) περιλαμβάνει πέντε (5) υποχρεωτικά μαθήματα και χορηγεί 30 ECTS
- το δεύτερο εξάμηνο (Β’ ) περιλαμβάνει πέντε (5) υποχρεωτικά μαθήματα και χορηγεί 30 ECTS
- στο τρίτο (Γ’ ) εξάμηνο σπουδών εκπονείται η Μεταπτυχιακή Διπλωματική Εργασία, η οποία χορηγεί 30 ECTS
και είναι δυνατό να υποβοηθείται από εξειδικευμένες
διαλέξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Το αναλυτικό πρόγραμμα μαθημάτων ανά εξάμηνο ως εξής:
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Α1
Φιλοσοφία του περιβάλλοντος
και αρχές σχεδιασμού
Υ
Α2
Αρχές και πρακτικές αειφορικού σχεδιασμού
Υ
Α3
Ανθρωπογενής Χώρος, βιωσιμότητα
και πολιτιστικοί παράγοντες
Υ
Α4
Ακουστικός και ηχητικός σχεδιασμός
Υ
Α5
(Project) Σχεδιασμός I
(Αειφορία, Κοινωνία και Εικαστικές Παρεμβάσεις)
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Β1
Κριτική θεώρηση αισθητικών και σχεδιαστικών
θεωριών και μεθοδολογία επιστημονικής έρευνας
Υ
Β2
Καινοτόμα υλικά και πρακτικές στον σχεδιασμό
Υ
Β3
Ζητήματα αειφορικού φωτισμού
Υ
Β4
Δημιουργικός σχεδιασμός αντικειμένων και
κατασκευών μικρής κλίμακας. Από το σχεδιασμό
στη διαχείριση της ψηφιακής κατασκευής
Υ
Β5
(Project) Σχεδιασμός II
(Αειφορία, Κοινωνία και Ψηφιακά Περιβάλλοντα)
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Γ1
Διπλωματική Εργασία
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Αναλυτική περιγραφή των μαθημάτων:
Α’ Εξάμηνο σπουδών
1. Φιλοσοφία του περιβάλλοντος και αρχές σχεδιασμού
Περίληψη: Φιλοσοφική διερεύνηση των αρχών της
δημιουργίας του ανθρωπίνου περιβάλλοντος, από την
αρχαία Ελλάδα έως σήμερα. Η αρχιτεκτονική και καλλιτεχνική δημιουργία σε σχέση με το φυσικό περιβάλλον,
εξετάζεται και ερμηνεύεται με βάση φιλοσοφικές θεωρίες. Η αλλαγή στον τρόπο ερμηνείας της φύσης κατά
την Νεωτερικότητα, επιφέρει θεμελιώδεις αλλαγές στην
οντολογία του έργου. Έμφαση δίνεται στην Νεωτερική
και Μετανεωτερική θεώρηση της τέχνης και της αρχιτεκτονικής. Σχολή Φραγκφούρτης, Φαινομενολογία,
Μεταστρουκτουραλισμός. Η σχέση της αισθητικής με
την πολιτική/κοινωνική διάσταση του έργου τέχνης και
αρχιτεκτονικής εξετάζεται σε αυτά τα πλαίσια. Μαθησιακά Αποτελέσματα Θα αναγνωρίζει τις αρχές δημιουρ-
γίας του ανθρωπογενούς χώρου. Θα αντιλαμβάνεται τις
συνθήκες που χαρακτηρίζουν τις μορφικές μεταβολές
του ανθρωπογενούς περιβάλλοντος συναρτήσει των
πολιτισμικών μεταβολών εντός φιλοσοφικού πλαισίου
διερεύνησης. Θα είναι σε θέση να εξετάζει ζητήματα που
ο τομέας της φιλοσοφίας θεραπεύει και να κάνει χρήση
των μεθοδολογικών εργαλείων που αυτή παρέχει.
2. Αρχές και πρακτικές αειφορικού σχεδιασμού
Περίληψη: Με την μείωση των ενεργειακών πόρων και
την ραγδαία μόλυνση του περιβάλλοντος τις τελευταίες
δεκαετίες, κατέστη επιτακτική η ανάγκη της αντιμετώπισης του δομημένου περιβάλλοντος με έναν τρόπο που
να επιφέρει όσο το δυνατόν λιγότερες περιβαλλοντικές
επιπτώσεις. Ο αειφορικός σχεδιασμός του συνόλου του
δομημένου περιβάλλοντος σε όλες τις κλίμακες, από την
πολεοδομική έως εκείνη του εσωτερικού χώρου οφείλει
πλέον να λάβει υπό όψιν του τις αρχές της βιώσιμης ανάπτυξης. Η αντιμετώπιση του σχεδιασμού με αειφορικά
κριτήρια μπορεί να προκαλέσει μεγάλες μεταβολές στην
ποιότητα του φυσικού περιβάλλοντος, του δομημένου
χώρου και της ποιότητας ζωής των χρηστών του και
να αναστρέψει την φθίνουσα πορεία της Ο αειφορικός
σχεδιασμός αναφέρεται στην συνολική αειφορική προσέγγιση του ζητήματος που αντιμετωπίζει και επιλύει
ζητήματα περιβαλλοντικά, κοινωνικά, οικονομικά αλλά
και πολιτιστικά σύμφωνα με τον ορισμό της αειφόρου
ανάπτυξης. Πολύ σημαντικός ο ανθρώπινος παράγοντες
και η έννοια της άνεσης του χρήστη που που περιλαμβάνει την θερμική, ακουστική, οπτική, οσφρητική και
τέλος άνεση αφής. Μαθησιακά Αποτελέσματα Το μάθημα έχει στόχο οι σπουδαστές να έχουν αποδεδειγμένη
γνώση και κατανόηση θεμάτων στο γνωστικό πεδίο της
Αειφορικής Δόμησης ενώ υποστηρίζεται από επιστημονικά εγχειρίδια προχωρημένου επιπέδου, περιλαμβάνει
και απόψεις που προκύπτουν από σύγχρονες εξελίξεις.
Να είναι σε θέση να χρησιμοποιούν τη γνώση και την
κατανόηση που απέκτησαν με τρόπο που δείχνει επαγγελματική προσέγγιση της εργασίας ή του επαγγέλματός
τους μέσα από τα ζητήματα αειφορικής στρατηγικής και
να διαθέτουν ικανότητες που κατά κανόνα αποδεικνύονται με την ανάπτυξη και υποστήριξη επιχειρημάτων και
την επίλυση προβλημάτων στο πλαίσιο του γνωστικού
τους πεδίου. Να έχουν την ικανότητα να συγκεντρώνουν
και να ερμηνεύουν συναφή στοιχεία για να διαμορφώνουν κρίσεις που περιλαμβάνουν προβληματισμό σε
συναφή κοινωνικά, επιστημονικά ή ηθικά ζητήματα.
Να είναι σε θέση να κοινοποιούν πληροφορίες, ιδέες,
προβλήματα και λύσεις τόσο σε ειδικευμένο όσο και
σε μη-εξειδικευμένο κοινό. Τέλος να έχουν αναπτύξει
εκείνες τις δεξιότητες απόκτησης γνώσεων, που τους
χρειάζονται για να συνεχίσουν σε περαιτέρω σπουδές
με μεγάλο βαθμό αυτονομίας.
3. Ανθρωπογενής Χώρος, βιωσιμότητα και πολιτιστικοί
παράγοντες
Περίληψη: Η πολιτισμική ετερότητα είναι ένα κυρίαρχο χαρακτηριστικό των σύγχρονων κοινωνιών που
ενισχύεται με τη χρήση της τεχνολογίας και την αναγκαστική ή εθελοντική μετακίνηση μεγάλων κοινωνικών
ομάδων. Οι διαδικασίες αυτές δημιουργούν συνθήκες
ταχείας ανάπτυξης της πολυπολιτισμικότητας ως κατασκευής ταυτότητας και συγκρότησης νέων συνθηκών
συνοίκισης συλλογικού ή προσωρινού χαρακτήρα. Η
διαπολιτισμική αλληλεπίδραση και οι σχέσεις των διαφορετικών ομάδων νοηματοδοτούν εκ νέου τον χώρο,
εγκαθιστώντας νέες ερμηνείες και εκδοχές διαμόρφωσής
του, ή εισάγοντας νέους χώρους αποκλεισμού. Με την
παραδοχή ότι ο σχεδιασμός (design) είναι μια σύνθετη,
διεπιστημονική και ολιστική διαδικασία, το μάθημα αυτό
εστιάζει σε κοινωνιολογικές θεωρήσεις που συνδέονται
με την έρευνα για τον σχεδιασμό του χώρου, με εστίαση
στο ανθρωπογενές περιβάλλον. Έτσι, αναφέρονται οι
παράγοντες που επηρεάζουν την σχεδιαστική διαδικασία - το φύλο, η κοινωνική και εθνοτική ταυτότητα, τα
βιολογικά και πολιτισμικά χαρακτηριστικά, η αλληλεπίδραση του περιβάλλοντος και του τοπικού πολιτισμού,
η συνθήκη της παγκοσμιοποίησης και οι επιπτώσεις της
ανθρώπινης δραστηριότητας στο φυσικό περιβάλλον.
Ακόμη, συζητούνται σημαντικοί κοινωνικοί θεσμοί, όπως
η οικογένεια και το εργασιακό περιβάλλον, με αναφορές
στη πολιτισμική ετερότητα και τη διαχείριση του χώρου,
η αμφίδρομη σχέση ανάμεσα στο περιβάλλον και τον
άνθρωπο, οι έννοιες της κατασκευής ταυτότητας, του
τρόπου ζωής (life style), της επιτήρησης και του περιορισμού, της νομαδικής μετακίνησης - περιπλάνησης,
της εδαφοκυριαρχίας και της οικειοποίησης. Μαθησιακά
Αποτελέσματα Το μάθημα εισάγει τους μεταπτυχιακούς
φοιτητές/φοιτήτριες στο περιεχόμενο του κοινωνικού
σχεδιασμού ως επιστημονικής, ερευνητικής περιοχής,
που έχει αναπτυχθεί στη μετανεωτερική εποχή. Στο πλαίσιο του κοινωνικού σχεδιασμού η δυναμική της σχεδι-
αστικής διαδικασίας αναπτύσσεται διεπιστημονικά, με
επίγνωση κοινωνικών αρχών και πολιτικών, εξελίσσεται
στη βάση κριτηρίων όπως ο σκοπός, η μεθοδολογία, οι
κοινωνικές αξίες, ο τόπος, η καινοτομία και η κλίμακα
των αποτελεσμάτων που προκύπτουν, και στοχεύει στην
επίλυση προβλημάτων και τη βελτίωση της ποιότητας
της ανθρώπινης ζωής. Με την επιτυχή ολοκλήρωση του
μαθήματος ο φοιτητής/τρια Θα αναγνωρίζει τις διεπιστημονικές διαστάσεις της δημιουργικής σκέψης στον
σχεδιασμό. Θα αντιλαμβάνεται και θα κατανοεί σύνθετα
κοινωνικά και φυσικά συστήματα και τη σχέση τους με
τον σχεδιασμό. Θα είναι σε θέση να διερευνά και να προσΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
διορίζει διαλεκτικά τη σχέση του σχεδιασμού με κοινωνικά, οικονομικά, πολιτικά, περιβαλλοντικά και ουτοπικά
ζητήματα. Θα είναι σε θέση να κατανοεί και να εφαρμόζει
ερευνητικές πρακτικές για την ανάλυση σχεδιαστικών
προβλημάτων και την συνακόλουθη παραγωγή σχεδιαστικών εργαλείων. Θα είναι σε θέση να αντιλαμβάνεται
συνθήκες όπως η πολυπολιτισμικότητα, η διαφορετικότητα και το φύλο ως μέρη της ανθρώπινης ταυτότητας
και να τα αξιολογεί στη σχεδιαστική διαδικασία.
4. Ακουστικός και ηχητικός σχεδιασμός
Περίληψη: Ένα σημαντικό ζήτημα το οποίο συνήθως
υποβαθμίζεται από τους σχεδιαστές, είναι ο ήχος, ως βασική παράμετρος της αίσθησης και ποιότητας του χώρου.
Στόχος της σειράς αυτής των μαθημάτων είναι αρχικά ο
σχεδιασμός των χώρων και η χρήση των κατάλληλων
υλικών, ούτως ώστε οι χρήστες τους να προστατεύονται
από ανεπιθύμητους ήχους. Πέραν όμως της ακουστικής μόνωσης από ανεπιθύμητους ήχους, ο σχεδιαστής
οφείλει να μεριμνήσει και για την ηχητική ποιότητα των
χώρων τόσο γενικά όσο και των ειδικών χώρων, αμφιθεάτρων διδασκαλίας, αιθουσών συνεδριάσεων, θεάτρων
και χώρων συναυλιών, εστιατορίων, μπαρ κ.τ.λ. Επί πλέον, ο ηχητικός σχεδιασμός των ανοικτών χώρων γίνεται
ολοένα και περισσότερο αναγκαίος, γιατί είτε στοχεύει
απλώς σε καλύτερη πρόσληψη των ήχων της καθημερινής ζωής, είτε προσβλέποντας περαιτέρω σε δημιουργία
«ηχοτοπίων», με την πρόσδοση σε αυτούς ιδιαίτερης
πολιτισμικής ταυτότητας και την δημιουργία «τόπων».
Για τα ανωτέρω απαιτείται εξειδίκευση της ακουστικής,
ως επιστήμης, στο σχεδιασμό των χώρων και ενδελεχής
έρευνα των προσφερόμενων υλικών για την δημιουργία
ακουστικής/ηχητικής ποιότητας των χώρων. Απαιτείται
επίσης η γνώση γύρω από την καταγραφή ήχων αλλά και
την δημιουργία ηχοτοπίων, μεθόδων auditory masking,
προσομοιώσεων κ.τ.λ. Μαθησιακά Αποτελέσματα Ικανότητα κατανόησης και εφαρμογής προδιαγραφών και
απαιτήσεων ηχομόνωσης κτιρίων και του σχετικού ελληνικού κανονισμού. Αναλυτική ικανότητα εκτίμησης και
υπολογισμού ηχομονωτικής ικανότητας υφιστάμενων
χώρων και κτιρίων από διαφορετικές πηγές θορύβου.
Συνθετική ικανότητα συνδυασμένης εκπόνησης μελετών
ηχομόνωσης χώρων και κτιρίων από διαφορετικές πηγές
θορύβου και αρχιτεκτονικής/αισθητικής διαμόρφωσης.
Ικανότητα κατανόησης και εφαρμογής προδιαγραφών
και απαιτήσεων ακουστικού σχεδιασμού κλειστών χώρων. Αναλυτική ικανότητα εκτίμησης και υπολογισμού
ακουστικής ποιότητας υφιστάμενων εσωτερικών χώρων.
Συνθετική ικανότητα εκπόνησης μελετών ακουστικού
σχεδιασμού/ακουστικής διόρθωσης και αρχιτεκτονικής/
αισθητικής διαμόρφωσης εσωτερικών χώρων. Ικανότητα
χρήσης ειδικού λογισμικού εκτίμησης, υπολογισμών και
μελετών ακουστικού- ηχητικού σχεδιασμού εσωτερικών
χώρων. Ικανότητα εφαρμογής μεθόδων ανάλυσης, εκτίμησης και ανάδειξης ακουστικής-ηχητικής ποιότητας
εξωτερικών χώρων και ηχοτοπίων.
5. (Project) Σχεδιασμός I (Αειφορία, Κοινωνία και Εικαστικές Παρεμβάσεις)
Περίληψη: Ο «κοινωνικός σχεδιασμός» ή διαφορετικά ο «κοινωνικά χρήσιμος σχεδιασμός» είναι η σχεδι-
αστική διαδικασία που εκτυλίσσεται με τη συνειδητή
επιλογή του ρόλου και της ευθύνης του σχεδιαστή για
να επιφέρει κοινωνικές αλλαγές. Το μάθημα στοχεύει να
εξετάσει τον εσωτερικό χώρο ως παράγωγο αλλά και ως
παράγοντα ταυτότητας για τα άτομα ή τις κοινωνικές
ομάδες που τον χρησιμοποιούν, τον προσεταιρίζονται, ή
τον ιδιοποιούνται. Σε αυτό το πλαίσιο ο σχεδιασμός του
εσωτερικού χώρου θα εξεταστεί ως απόρροια επιλογών
που γίνονται και αφορούν ιδέες και συμμετοχικές δραστηριότητες προσανατολισμένες στην έρευνα, τη μελέτη
και την υλοποίηση αλλαγών σε συλλογικό και κοινωνικό
επίπεδο, παρά σε σχέση με εμπορικούς στόχους. Έτσι
το φύλο, το πολιτισμικό και κοινωνικό υπόβαθρο, η διαφορετικότητα, η πολυπολιτισμικότητα, οι θεσμοί και οι
ιεραρχήσεις, τα συλλογικά αφηγήματα, κ.λπ. αποτελούν
σημεία αναφοράς και μελέτης στην σχεδιαστική διαδικασία. Σε αυτήν την αντίληψη οι φοιτητές/φοιτήτριες
εισάγονται σε μία γκάμα εδραιωμένων μεθοδολογικών
προσεγγίσεων και θεωριών για τον σχεδιασμό (για παράδειγμα επιστημολογικά μοντέλα σχέσης αρχιτεκτο-
νικού χώρου και αφήγησης, επαναληπτική γενίκευσηάρθρωση- αναδίπλωση επί μέρους επιφανειών για την
σύνθεση του «όλου», προσαρμόσιμος αρχιτεκτονικός
σχεδιασμός με υπολογιστική τεχνολογία, βιομίμηση,
κ.ά.) τις οποίες θα προσεγγίσουν με τη διεξαγωγή σύντομων workshops, διαλέξεων και παρουσιάσεων. Ο
στόχος είναι να δημιουργήσουν και να εφαρμόσουν
μια νέα σχεδιαστική πράξη μέσα από θεωρητικές και
καθιερωμένες διεργασίες, στο τελικό τους project εστιασμένοι/ες σε μία συγκεκριμένη αδύναμη, σε κρίση ή
μοναδική κοινωνική ομάδα ή συνθήκη. Το περιεχόμενο του μαθήματος αφορά στη διερεύνηση της αστικής
συνθήκης με επίκεντρο τον άνθρωπο, στην αναζήτηση
της πολυσυλλεκτικής εμπειρίας του δημόσιου χώρου και
στην επαναπροσέγγιση των λειτουργιών, των χρήσεων
και των πρακτικών που υποδέχεται με όρους κοινωνικής
διαπραγμάτευσης, πολιτισμικής και ιστορικής ταυτότητας. Επιχειρεί τη νοηματοδότηση του σχεδιασμού του
δημόσιου αστικού χώρου με αναλυτικά και συνθετικά
εργαλεία που αντλούν μορφή και περιεχόμενο από το
κοινωνικό γίγνεσθαι, την ιστορία και τη μνήμη, τη διαφορετικότητα και την πολυπολιτισμικότητα που αποτελούν
ζητήματα αιχμής σήμερα. Η εναπόθεση των ιχνών του
προβληματισμού των φοιτητών στα πάρα πάνω θέματα
που αφορούν στον «κοινό» χώρο της πόλης και στην
κατοίκησή του, συνιστά το περιεχόμενο της μελέτης, που
διερευνά τις αισθητικές παραμέτρους της φυσιογνωμίας
του τόπου, τις ανάγκες των μονίμων και περιστασιακών
χρηστών και τις κοινωνικοπολιτικές συνιστώσες. Το περιεχόμενο του μαθήματος αφορά επιπροσθέτως στην
αντίληψη του σύγχρονο αστικό ιστό σαν ένα πλέγμα
εμπειριών και βιωμάτων, πολιτισμικής διαφορετικότητας, ιστορικής μνήμης, κοινωνικών αναμοχλεύσεων και
μετασχηματισμών που συγκροτούν την πολυμορφική
του εικόνα με όρους αισθητικής διαπραγμάτευσης, πολιτισμικής και ιστορικής ταυτότητας. Ο αστικός χώρος
είναι πολυσήμαντος ως ερμηνεία και αναπαράσταση.
Μέσα σε αυτήν τη συνθήκη προτείνεται ως ερευνητικό
πεδίο του μαθήματος η νοητική και αισθητική σύλληψη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
ενός αστικού ‘ αντικειμένου ‘ με υλική ή άυλη υπόσταση,
ενός ‘αφηγηματικού ‘ χώρου ή μιας αστικής ‘διαδρομής’.
Ο σχεδιασμός θα περιλαμβάνει αισθητικά, ιστορικά και
πολιτισμικά στοιχεία σαν συγκερασμό/διασταύρωση
συμβολικών ή αναπαραστατικών. Μαθησιακά Αποτελέσματα - Το μάθημα εισάγει τους μεταπτυχιακούς
φοιτητές/φοιτήτριες σε σχεδιαστικές εφαρμογές προσανατολισμένες προς το περιεχόμενο του κοινωνικού
σχεδιασμού ως επιστημονικής, ερευνητικής περιοχής.
Στο πλαίσιο του κοινωνικού σχεδιασμού η δυναμική της
σχεδιαστικής διαδικασίας αναπτύσσεται διεπιστημονικά,
με επίγνωση κοινωνικών αρχών και πολιτικών, εξελίσσεται στη βάση κριτηρίων όπως ο σκοπός, η μεθοδολογία,
οι κοινωνικές αξίες, ο τόπος, η καινοτομία και η κλίμακα
των αποτελεσμάτων που προκύπτουν, και στοχεύει στην
επίλυση προβλημάτων και τη βελτίωση της ποιότητας
της ανθρώπινης ζωής. - Με την επιτυχή ολοκλήρωση του
μαθήματος ο φοιτητής/τρια:
- Θα αναγνωρίζει και θα προσδιορίζει σύνθετα κοινωνικά και φυσικά ζητήματα στη σχεδιαστική διαδικασία. -
Θα είναι σε θέση να αναλύει και να εντάσσει διαλεκτικά
τον σχεδιασμό του σε κοινωνικές, οικονομικές, πολιτικές,
περιβαλλοντικές και ουτοπικές συνθήκες. - Θα κατανοεί
σχεδιαστικά ζητήματα μέσω διεπιστημονικών προσεγγίσεων. - Θα αναπτύσσει τη δημιουργική του/της σκέψη
στον σχεδιασμό. - Θα είναι σε θέση να κατανοεί και να
εφαρμόζει σχεδιαστικές πρακτικές για την επίλυση σχεδιαστικών προβλημάτων και την συνακόλουθη παρα-
γωγή νέων σχεδιαστικών εργαλείων. - Θα είναι σε θέση
να υποστηρίζει συνθήκες όπως η πολυπολιτισμικότητα
και η διαφορετικότητα στον σχεδιασμό του. - Θα είναι
σε θέση να κατανοεί και να εφαρμόζει τον κοινωνικό
σχεδιασμό ως συμμετοχική καιπειραματική πρακτική
στον ανθρωποκεντρικό σχεδιασμό. - θα έχει γνώση
των αναλυτικών εργαλείων και των συνθετικών αρχών
που διέπουν τον σχεδιασμό με κοινωνικό πρόσημο. θα έχει την ικανότητα να αναλύει, να κατανοεί και να
επαναδιαπραγματεύεται την αισθητική και λειτουργική
διάσταση του δημόσιου αστικού χώρου παράλληλα με
την πολιτισμική και ιστορική ταυτότητά του με επίκεντρο
τον άνθρωπο. - θα έχει την δυνατότητα να αναπτύξει
και να υποστηρίξει τις θεωρητικές και σχεδιαστικές
του προσεγγίσεις στον σχεδιασμό. - θα έχει γνώση των
αναλυτικών εργαλείων και των συνθετικών αρχών που
διέπουν τον σχεδιασμό με κριτήρια αισθητικής αρτιότητας. - θα έχει την ικανότητα να αναλύει την αισθητική
και διαδραστική διάσταση του δημόσιου αστικού χώρου
σε σχέση με την πολιτισμική και ιστορική ταυτότητά του
και επίκεντρο τον άνθρωπο. - θα έχει την δυνατότητα να
αναπτύξει και να υποστηρίξει τις θεωρητικές και καλλιτεχνικές του προσεγγίσεις στην τέχνη.
Β’ εξάμηνο σπουδών
6. Κριτική θεώρηση αισθητικών και σχεδιαστικών θεωριών και μεθοδολογία επιστημονικής έρευνας
Περίληψη: Ο χώρος είναι φορέας νοήματος, ομοίως
και τα αντικείμενα που τον απαρτίζουν. Τόσο διάφοροι
φιλοσοφικοί στοχασμοί, αλλά και ψυχολογικές έρευνες,
ψυχοπαθολογικά πειράματα και δεδομένα, όσο και η
ερμηνεία της εξέλιξης των μορφών σε συνδυασμό με
την εξέλιξη της Σκέψης, οδηγούν στη διαπίστωση της
«εσωτερικής σχέσης» ανθρώπου- χώρου και μορφών.
Ο «κάτοικος του χώρου οικειώνεται τα στοιχεία που τον
αρθρώνουν σε τέτοιο βαθμό, ώστε αυτά να αποτελούν
πλέον ευαισθητοποιημένα όρια του σωματικού του σχήματος». Οι δε μορφές της Τέχνης αποτελούν «κιβωτό»
πολιτισμικών προτάσεων, διαφυλάττοντας σε μορφές
και σχήματα τις φιλοσοφικές θεμελιώσεις των εποχών
τους. Ο σχεδιαστής των χώρων της καθημερινής μας
ζωής και ο δημιουργός μορφών Τέχνης, έχουν λοιπόν
φύσει και θέσει σημαντική αποστολή. Ιδίως από τον
18ο αιώνα και εξής, πλήθος αισθητικών θεωριών σπεύδουν να τους στηρίξουν. Η παρούσα σειρά μαθημάτων
στοχεύει στην κριτική θεώρηση των θεωριών αυτών.
Επιπρόσθετα και συμπληρωματικά το μάθημα εστιάζει
σε βασικά προβλήματα της γενικής μεθοδολογίας των
επιστημών που αφορούν τη φύση των επιστημονικών
θεωριών, τη λογική και την επιστημονική μεθοδολογία,
το πρόβλημα της επιστημονικής αλλαγής και του επιστημονικού ρεαλισμού. Ιδιαίτερη έμφαση αποδίδεται
στις αντιλήψεις των φιλοσόφων για το φυσικό χώρο και
το χωρόχρονο. Εξετάζονται θέματα από την επιστήμη
της γεωμετρίας, της τοπολογίας και των μη γραμμικών
δυναμικών συστημάτων σε σχέση με την αρχιτεκτονική.
Μαθησιακά Αποτελέσματα Με την επιτυχή ολοκλήρωση
του μαθήματος ο φοιτητής/τρια: - θα αποκτά ικανότητα
φιλοσοφικής ερμηνείας, εντός του τομέα της αισθητικής,
του δομημένου χώρου. - θα είναι σε θέση να εφαρμόζει
κατά τη διαδικασία παραγωγής νέων μορφών τις θεωρητικές προσεγγίσεις του τομέα της αισθητικής. - θα
έχει την δυνατότητα να επιλύει ζητήματα γενικής μεθοδολογίας των επιστημών που αφορούν τη φύση των
επιστημονικών θεωριών.
7. Καινοτόμα υλικά και πρακτικές στον σχεδιασμό
Περίληψη: Η εισαγωγή καινοτομιών συνδέεται με την
εξέλιξη της τεχνολογίας προσδιορίζοντας ένα ολόκληρο φάσμα νέων υλικών και εφαρμογών. Τα ευφυή υλι-
κά, ως δομικά στοιχεία εντάσσονται σε μία καινοτόμο
νέα περιοχή του σχεδιασμού με πολλές δυνατότητες
για την κατασκευή έξυπνων περιβαλλόντων, κτιρίων
και αντικειμένων με ευρεία προοπτική εφαρμογών και
δυναμική εξέλιξη. Ο υπολογιστικός σχεδιασμός διαμορφώνει σταδιακά ένα σύγχρονο περιβάλλον συνεχούς
ροής πληροφοριών, υπολογιστικών συστημάτων και
αλγορίθμων, που οδηγούν στον συνολικό έλεγχο των
ιδιοτήτων, της συμπεριφοράς και κάθε λογής στοιχείων,
που αφορούν τα υλικά στην σχεδιαστική διαδικασία.
Νέες τεχνολογίες, όπως η χρήση της νανοτεχνολογίας, συμβάλλουν σε ραγδαίες εξελίξεις στην επιστήμη
των υλικών, αυξάνοντας τις απαιτήσεις, το εύρος των
ιδιοτήτων τους, τη μεταβλητότητα τους, την ανταπόκριση τους σε διαφορετικές συνθήκες περιβάλλοντος,
τη θερμότητα το φως και τον ηλεκτρισμό. Έτσι, διαμορφώνεται ένα διευρυμένο πεδίο ανάμεσα στη συμβατι-
κή διαχείριση των υλικών ως κατασκευαστικών μερών
ενός έργου και τη διαφαινόμενη ενεργή συμμετοχή τους
στην παραγωγή των αρχιτεκτονικών μορφών και στην
αντιμετώπιση τους ως δυναμικών και όχι ως στατικών
συστημάτων. Το περιεχόμενο του μαθήματος εστιάζεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
στο πεδίο έρευνας των ευφυών υλικών, σε ό,τι αφορά
την εμφάνιση, τα χαρακτηριστικά και τις ιδιότητές τους,
τη δομή και τις κατηγορίες τους, με βάση τον μηχανισμό
προσαρμογής τους στο περιβάλλον και το οπτικό αποτέλεσμα. Αναφέρονται περιπτώσεις δομικών εφαρμο-
γών και επιμέρους κατασκευαστικών συστημάτων και
μορφών που αναδεικνύουν τον ρόλο τους στη σχεδιαστική διαδικασία. Πραγματοποιείται κριτική θεώρηση
του τρόπου με τον οποίο γίνεται η ενσωμάτωση τους
στις υφιστάμενες κατασκευαστικές πρακτικές και διερευνώνται τα στοιχεία που επαναπροσδιορίζουν τα
αειφορικά χαρακτηριστικά τους. Μαθησιακά Αποτελέσματα Με την επιτυχή ολοκλήρωση του μαθήματος
ο φοιτητής/τρια - Θα αναγνωρίζει τις διεπιστημονικές
διαστάσεις της δημιουργικής σκέψης στον σχεδιασμό. Θα κατανοεί τις επιστημονικές διαστάσεις της έρευνας
και της καινοτομίας στα δομικά υλικά και τα κατασκευαστικά συστήματα. - Θα ανακαλύπτει την υλικότητα των
σύγχρονων κατασκευών. - Θα συνδέει τη διαδικασία
σχεδιασμού, τη μορφοδοσία, την τεχνογνωσία, την κατασκευαστική λογική, τις ιδιότητες και τη συμπεριφορά
των σύγχρονων υλικών, καθώς και την υλοποίηση του
έργου. - Θα συγκρίνει και αξιολογεί νέα υλικά και κατασκευαστικές τεχνικές. - Θα είναι σε θέση να αναλύει τις
ιδιότητες και τη συμπεριφορά των σύγχρονων υλικών
στις κατασκευές.
8. Ζητήματα αειφορικού φωτισμού
Περίληψη: Το μάθημα ενσωματώνει τις σχετικές μεθοδολογικές γνώσεις που πρέπει να ληφθούν υπόψη σε
ένα σχέδιο εσωτερικού σχεδιασμού, έτσι ώστε οι σπουδαστές να αποκτήσουν τις θεωρητικές και τεχνολογικές
γνώσεις που είναι απαραίτητες για τη λειτουργικότητα
του χώρου και για την ανάδειξη του φωτισμού ως βασικής μεταβλητής του σχεδίου. Θα γίνει αναφορά και
στις πρόσφατες προσπάθειες, που συντελούνται διεθνώς, για τη δημιουργία φωτοτοπίων και νυκτοτοπίων.
Επιπλέον στο μάθημα περιέχονται: Τα βήματα μιας μελέτης εσωτερικού φωτισμού, η χρήση των κατάλληλων
ενεργειακών και αειφορικών κανονισμών, η χρήση προγράμματος προσομοιώσεων, ζητήματα ανθρωποκεντρι-
κού φωτισμού, ο ρόλος του φωτισμού στη δημιουργία
συναισθημάτων στα πλαίσια ενός ανθρωποκεντρικού
σχεδιασμού. Μαθησιακά Αποτελέσματα Οι συμμετέχοντες θα είναι σε θέση: - Να αναγνωρίζουν τους στόχους
μιας μελέτης φωτισμού - Να καθορίζουν τις απαιτήσεις
στα πλαίσια μιας ανθρωποκεντρικής εφαρμογής - Να
εφαρμόζουν τους κανονισμούς (σε ενεργειακό, αειφορικό και ανθρωποκεντρικό επίπεδο) σε μια μελέτη φωτι-
σμού - Να χρησιμοποιούν πρόγραμμα προσομοιώσεων
φωτισμού.
9. Δημιουργικός σχεδιασμός αντικειμένων και κατασκευών μικρής κλίμακας. Από το σχεδιασμό στη διαχεί-
ριση της ψηφιακής κατασκευής
Περίληψη: Δημιουργικός σχεδιασμός αντικειμένων
και κατασκευών μικρής κλίμακας, μέσα από τις αρχές
του σύγχρονου παραμετρικού σχεδιασμού. Προσέγγιση
του αντικειμένου μέσα από διαφορετικές λογικές που
συγκροτούν αυτόνομες ενότητες και με εργαλείο τον
παραμετρικό σχεδιασμό. Οι φοιτητές διαχειρίζονται το
πρόβλημα του σχεδιασμού αντικειμένου, καθώς και κατασκευών μικρής κλίμακας, με στόχο τη διερεύνηση της
δομής του και τη σχέση της με την ενδεχόμενη μορφή
του. Το μάθημα οργανώνεται από μία σειρά διαλέξεων
σε θέματα που αφορούν στη θεωρία του σχεδιασμού,
όπως: Θεωρία καμπύλων και επιφανειών Θεωρία πολυέδρων και ομάδες επίπεδων διακοσμήσεων Μετασχη-
ματισμοί στο επίπεδο και το χώρο Δομές δεδομένων
στον αλγοριθμικό σχεδιασμό. Η έννοια του εξωτερικού
σημείου επιρροής του σχεδιασμένου αντικειμένου Η
σημασία των διανυσμάτων και των διαστημάτων Προβολές πάνω σε καμπύλες επιφάνειες. Τα παραγωγικά
συστήματα σχεδιασμού προτείνουν ένα φιλοσοφικό
και τεχνολογικό πλαίσιο αντιμετώπισης ζητημάτων
δημιουργικής ενσωμάτωσης αξιών και ποιοτικών χαρακτηριστικών κατά τις διαδικασίες σχεδιασμού. Ο
παραγωγικός σχεδιασμός μπορεί να αποτελέσει ένα
γόνιμο έδαφος συμβιωτικής ανάπτυξης τεχνολογικών,
κοινωνικών και αισθητικών αξιών στον σχεδιασμό διαφορετικής κλίμακας αντικειμένων εσωτερικού και
εξωτερικού χώρου. Οι φοιτητές διαχειρίζονται το πρόβλημα του σχεδιασμού αντικειμένου και κατασκευών
μικρής κλίμακας, με κύριο άξονα την υλοποίησή του
με τη χρήση σύγχρονων μεθόδων, όπως είναι το laser
cutter και το 3D printing. Ο σχεδιασμός προσεγγίζεται
μέσα από λογικές συμβατές με τις σύγχρονες μεθόδους
υλοποίησης. Μαθησιακά Αποτελέσματα Οι φοιτητές
μαθαίνουν να αναγνωρίζουν τη δομή υφιστάμενων
αντικειμένων ή/και οργανισμών του φυσικού κόσμου
και να εντοπίζουν τους γενεσιουργούς κανόνες που
την υπαγορεύουν. Στη συνέχεια προβαίνουν στο σχεδιασμό αντικειμένου που αντλεί περιεχόμενο από την
εν λόγω δομή, με τη χρήση σύγχρονων παραμετρικών
εργαλείων. Μέσα από μία τέτοια αναλυτικο- συνθετική
διαδικασία, οι φοιτητές μαθαίνουν να σχεδιάζουν αντικείμενα, αντλώντας δεδομένα από το φυσικό κόσμο ή
μέσα από την ανάλυση υφιστάμενων αντικειμένων. Ο
σχεδιασμός είναι συμβατός με τον τρόπο λειτουργίας
των σύγχρονων μηχανών υλοποίησης, όπως είναι το
laser cutter και το 3D printer. Ως εκ τούτου, εξοικειώνονται με μεθόδους σχεδιασμού με παραμετρικά εργαλεία
και μεθόδους ψηφιακής υλοποίησης του σχεδιασμένου
αντικειμένου.
10. (Project) Σχεδιασμός II (Αειφορία, Κοινωνία και Ψηφιακά Περιβάλλοντα)
Περίληψη: Στόχοι του εργαστηρίου είναι η εφαρμογή
των θεωρητικών γνώσεων που αποκτήθηκαν στα προηγούμενα εξάμηνα σε ένα σχεδιαστικό project χώρου
με έμφαση στις αρχές του αειφορικού σχεδιασμού και
της περιβαλλοντικής ποιότητας του χώρου. Οι σπουδαστές καλούνται να εφαρμόσουν αρχές ενεργειακού
σχεδιασμού, αρχές προς τη βέλτιστη άνεση του χρήστη
και αρχές ευρύτερης αειφορικής στρατηγικής. Θα συζητηθούν θέματα που άπτονται τον σχεδιασμό χώρων
με αειφορικά κριτήρια, περιβαλλοντικά, κοινωνικά,
πολιτισμικά και οικονομικά προσεγγίζοντας έτσι όλο
το φάσμα της αειφόρου ανάπτυξης. Κατά τη διάρκεια
του εργαστηρίου θα χρησιμοποιηθούν λογισμικά περιβαλλοντικής προσομοίωσης η οποία θα στοχεύει σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Βελτιστοποίηση της συμπεριφοράς του δομημένου χώρου και της άνεσης των χρηστών καθώς και σε κτίρια
Σχεδόν Μηδενικής Κατανάλωσης. Τα ζητήματα που θα
απασχολήσουν τους σπουδαστές μέσω της σχεδιαστική
άσκησης είναι έννοιες του περιβαλλοντικού σχεδιασμού
και της βιωσιμότητας τόσο όσον αφορά σε παθητικά
συστήματα όσο και σε νέες ενεργητικές τεχνολογίες
με στόχο την ενεργειακή και περιβαλλοντική αναβάθμιση του δημόσιου χώρου. Η κλίμακα της σχεδιαστικής
άσκησης μπορεί να ποικίλει από εκείνη του εσωτερικού
χώρου ως εκείνη της αστικής κλίμακας ανάλογα με την
ακαδημαϊκή χρονιά. Επιπροσθέτως, το αντικείμενο του
μαθήματος θα συμπληρώσει η σύνδεση χωροπλαστικών διατυπώσεων με ψηφιακά εργαλεία [οπτικοακου-
στικά μέσα]. Αυτό έχει ως στόχο την εισαγωγή νέων
μέσων και τη διερεύνηση του πεδίου των χωρικών
εγκαταστάσεων, ενθαρρύνοντας την εμψύχωση καινοτόμων αντικειμένων και περιβαλλόντων σε σχέση με
την εσωτερική αρχιτεκτονική. Με τη χρήση Τεχνολογιών Σχεδιασμού και Προγραμματισμού, δημιουργούνται
έργα που στοχεύουν στη διαμόρφωση μίας επαυξημένης αισθητηριακής εμπειρίας. Με αυτό τον τρόπο, το
μάθημα, μέσω των βασικών αρχών και τεχνικών των
Προγραμματιστικών Περιβαλλόντων και της Διάδρασης, διερευνά νέες εικαστικές μορφές έκφρασης στον
αρχιτεκτονικό χώρο. Μαθησιακά Αποτελέσματα Με την
επιτυχή ολοκλήρωση του μαθήματος ο/η σπουδαστής/τρια θα είναι σε θέση να: - Αντιμετωπίζουν ζητήματα
επίλυσης χώρου με αειφορικά κριτήρια - Να ερευνούν
τις δυνατότητες στο σύγχρονο επιστημονικό γίγνεσθαι
ώστε να μπορούν να εφαρμόσουν στο έργο τους τις
εφαρμογές και πρακτικές αιχμής. - Να μπορέσουν να
συνδυάσουν την θεωρία με την πράξη εφαρμόζοντας
τις θεωρητικές γνώσεις που κατέκτησαν στα θεωρητικά
μαθήματα στον σχεδιασμό - Να δημιουργήσουν δυνατότητες προς την καινοτομία μέσα από την επίλυση
της σχεδιαστικής τους εργασίας. - Να συνδυάζοντας
διαφορετικά γνωστικά πεδία αξιοποιώντας την έννοια
της διεπιστημονικότητας. - Να έχουν λάβει επιστημονική και τεχνολογική γνώση για την ανάπτυξη προτάσεων
σε μαθήματα ειδίκευσης. - Να μπορούν να ανταποκριθούν άμεσα σε μορφοπλαστικά ζητήματα χώρου με
καινοτόμες και καινοτόμες ιδέες.
- Να ενδυναμώσουν το ομαδικό πνεύμα συνεργασίας
και τις δημιουργικές ικανότητες. - Να είναι θέση να χειρίζονται τα κατάλληλα ψηφιακά μέσα και εργαλεία για την
υλοποίηση της εικαστικής διαδρασιακής επέμβασης στο
χώρο. - Να έχουν αποκτήσει μέθοδο, κριτική σκέψη και
αντίληψη ως προς τις πολλαπλές επιλογές που μπορούν
να έχουν για την λύση ενός προβλήματος διάδρασης
στον χώρο.
Γ’ εξάμηνο σπουδών
Διπλωματική εργασία
Η διπλωματική εργασία αφορά μια σημαντικού μεγέθους και βαρύτητας σχεδιαστική πρόταση που συ-
νοδεύεται από θεωρητική τεκμηρίωση, σε αναφορά
με το αντικείμενο του συγκεκριμένου μεταπτυχιακού
προγράμματος. Επίσης μπορεί να είναι μ μια θεωρητική
μελέτη ικανού μεγέθους και βαρύτητας.
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια υποχρεούται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο 3ο εξάμηνο σπουδών. Ο μεταπτυχιακός φοιτητής έχει δικαίωμα αίτησης
ανάληψης Μ.Δ.Ε εφόσον έχει ολοκληρώσει με επιτυχία
τα μαθήματα το 80% του προγράμματος σπουδών. Το
θέμα της Μ.Δ.Ε. πρέπει να εντάσσεται στο αντικείμενο
του Π.Μ.Σ.
Ειδικότερα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας του
Π.Μ.Σ., ο οποίος ενδεικτικά μπορεί περιλαμβάνει τα ακόλουθα:
1. Tον εκπαιδευτικό σκοπό της Μ.Δ.Ε.,
2. τα στάδια υποβολής της Μ.Δ.Ε.,
3. τα πεδία ερευνητικού ενδιαφέροντος,
4. τα στάδια διενέργειας της Μ.Δ.Ε.,
5. την αλλαγή τίτλου Μ.Δ.Ε.,
6. τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.,
7. την μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης της Μ.Δ.Ε.,
10. την αλλαγή επιβλέποντα, κ.τ.λ.
Η εκπόνηση Μεταπτυχιακής Διπλωματικής Εργασίας
έχει ερευνητικό και εργαστηριακό χαρακτήρα, πραγματοποιείται κατά το Γ’ εξάμηνο σπουδών και χορηγεί
30 ECTS στον φοιτητή. Η διπλωματική εργασία μπορεί
να αφορά σε μια σημαντικού μεγέθους και βαρύτητας
σχεδιαστική πρόταση που συνοδεύεται από θεωρητική
τεκμηρίωση, σε αναφορά με το αντικείμενο του συγκεκριμένου μεταπτυχιακού προγράμματος. Επίσης μπορεί
να είναι μια θεωρητική ερευνητική μελέτη ικανού μεγέθους και βαρύτητας που ακολουθεί τους κανόνες της
επιστημονικής μεθοδολογίας.
Η Συντονιστική Επιτροπή αναθέτει το θέμα της Μ.Δ.Ε.
σε κάθε φοιτητή ύστερα από αίτηση του υποψηφίου,
στην οποία αναγράφεται ο προτεινόμενος τίτλος της
διπλωματικής εργασίας, ο προτεινόμενος επιβλέπων,
καθώς και οι στόχοι, η μεθοδολογία και τα αναμενόμενα αποτελέσματα της προτεινόμενης εργασίας. Με την
ανάθεση του θέματος ορίζεται και η τριμελής επιτροπή,
η οποία έχει κυρίως χαρακτήρα επιτροπής αξιολόγησης
αλλά μπορεί και να συνδράμει ως προς το περιεχόμενο
κατά την διάρκεια της εκπόνησης.
Η διπλωματική εργασία συντάσσεται στην ελληνική
γλώσσα. Είναι δυνατή η συγγραφή της εργασίας στην
αγγλική γλώσσα κατόπιν της σύμφωνης γνώμης του
επιβλέποντος καθηγητή και του υποψηφίου φοιτητή.
Η Σ.Ε. ορίζει τον επιβλέποντα αυτής και συγκροτεί
την τριμελή εξεταστική επιτροπή για την έγκριση της
εργασίας, ένα από τα μέλη της οποίας είναι και ο επιβλέπων, όλοι τους κάτοχοι διδακτορικού διπλώματος
εκτός αν ο διδάσκων έχει τεκμηριωμένο επαγγελματικό
ή καλλιτεχνικό έργο αντίστοιχο με το διδακτορικό. Την
ευθύνη της επίβλεψης της μεταπτυχιακής εργασίας, είναι
δυνατόν να έχει κάθε διδάσκων στο Π.Μ.Σ., (μέλη Δ.Ε.Π.
του Τμήματος Εσωτερικής Αρχιτεκτονικής, επισκέπτες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
μέλη Δ.Ε.Π. άλλων Τμημάτων ή ίδρυματων). Ο Επιβλέπων καθηγητής μπορεί να αναλάβει το πολύ τρεις (3)
μεταπτυχιακούς φοιτητές. Η Σ.Ε. και ο Επιβλέπων έχουν
την ευθύνη της παρακολούθησης και του ελέγχου της
πορείας των σπουδών του μεταπτυχιακού φοιτητή.
Στο βαθμό που εξειδικεύονται στο εκάστοτε θέμα της
Μ.Δ.Ε., κατόπιν εισήγησης του επιβλέποντος καθηγητή
της εργασίας, η εξεταστική επιτροπή καθορίζει και τα
τελικά κριτήρια βαθμολόγησής της.
Η Μεταπτυχιακή Διπλωματική Εργασία στην Εσωτερική Αρχιτεκτονική, εγκρίνεται από τον Επιβλέποντα Καθη-
γητή και στη συνέχεια, υποστηρίζεται δημόσια από τον
φοιτητή ενώπιον της τριμελούς εξεταστικής επιτροπής
από την οποία βαθμολογείται.
Το τελικό πλήρες κείμενο της Μ.Δ.Ε. θα συνοδεύεται
και από εκτενή περίληψη στην ελληνική και αγγλική
γλώσσα, η οποία θα εκτίθεται στις αρχικές σελίδες της
εργασίας. Με ευθύνη του φοιτητή, θα είναι διαθέσιμο σε
ψηφιακή μορφή στη Γραμματεία του Π.Μ.Σ. και αναρτάται από τον ίδιο στο ψηφιακό αποθετήριο του Ιδρύματος,
Πολυνόη.
Άρθρο 9
Οργάνωση Π.Μ.Σ. με τη χρήση μεθόδων
σύγχρονης εξ αποστάσεως εκπαίδευσης
Μέρος των μαθημάτων του Μεταπτυχιακού προγράμματος σπουδών Αειφορικός Σχεδιασμός Αρχιτεκτονικού
Χώρου θα διεξάγονται με σύγχρονη εξ’ αποστάσεως εκπαίδευση. Η εξ’ αποστάσεως σύγχρονη εκπαίδευση δεν
θα ξεπερνά σε καμία περίπτωση το 80% των πιστωτικών
μονάδων του Π.Μ.Σ. Η εποχή μας επιβάλει την αξιοποίηση ψηφιακών εργαλείων και την ενίσχυση των ψηφιακών
δεξιοτήτων του ανθρώπινου δυναμικού και πολύ περισσότερο σε ένα Π.Μ.Σ. που συνδέεται άμεσα με αυτά τα
ζητούμενα. Με την εξ αποστάσεως εκπαίδευση, εκτός
από την γνωστική ωφέλεια, το Π.Μ.Σ. θα συμβάλει και
στη μείωση της ενέργειας που απαιτείται για τη μεταφορά των φοιτητών στο χώρο του Πανεπιστημίου και της
ενέργειας που θα δαπανούσε το ίδρυμα με τη λειτουργία
των αιθουσών του. Για την σύγχρονη εξ’ αποστάσεως
εκπαίδευση θα χρησιμοποιηθεί το Microsoft Teams με
παράλληλη υποστήριξη κυρίως της εκπαιδευτικής πλατφόρμας Moodle και δευτερευόντως του eclass. Θα είναι
διαθέσιμο στους φοιτητές, το απαραίτητο εκπαιδευτικό
υλικό για τις σπουδές τους, σε όλη τη διάρκεια του προγράμματος μέσω του Microsoft Teams και του Moodle.
Στους μεταπτυχιακούς φοιτητές θα δίνεται η δυνατότητα αξιοποίησης του Office365 μέσω του Πανεπιστημίου
Δυτικής Αττικής. Με την εμπειρία που διαθέτει το Πανεπιστήμιο Δυτικής Αττικής σε εργαλεία σύγχρονης και
ασύγχρονης εκπαίδευσης, επιτυγχάνεται μία εξαιρετική
προσομοίωση της εκπαιδευτικής αίθουσας και συνολικά
της εκπαιδευτικής διαδικασίας.
Το σύνολο του υλικού των μαθημάτων που προσφέρονται για τη διεξαγωγή της εξ αποστάσεως εκπαίδευ-
σης μέσω εργαλείων (Open eclass, Moodle, MS Teams
καθώς και εναλλακτικών αυτών), συμπεριλαμβανομένων ενδεικτικά αλλά όχι περιοριστικά, κειμένων, διαφα-
νειών, γραφημάτων, γραφικών, φωτογραφιών, βίντεο,
σχεδιαγραμμάτων, απεικονίσεων, προσομοιώσεων
και γενικά κάθε είδους αρχείων, αποτελεί αντικείμενο
πνευματικής ιδιοκτησίας (copyright) και διέπεται από
τις εθνικές και διεθνείς διατάξεις περί Πνευματικής Ιδιοκτησίας, με εξαίρεση τα ρητώς αναγνωρισμένα δικαι-
ώματα τρίτων.
Συνεπώς, απαγορεύεται ρητά η με οποιονδήποτε
τρόπο καταγραφή, βιντεοσκόπηση, ηχογράφηση, όπως
επίσης η αναπαραγωγή, αναδημοσίευση, αντιγραφή,
μετάδοση, έκδοση, μετάφραση, τροποποίηση του υλικού των μαθημάτων που διεξάγονται από απόσταση,
τμηματικά ή περιληπτικά, χωρίς τη ρητή προηγούμενη
έγγραφη συναίνεση του Διδάσκοντα.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του Διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
Στο Π.Μ.Σ. θα εφαρμόζονται και ένα σύνολο από καλές
πρακτικές όπως η συνεχής επαφή με τους φοιτητές και
πέραν των υποχρεώσεων του οδηγού σπουδών και η
αναμόρφωση της διδασκαλίας ανάλογα με τις τρέχουσες
εξελίξεις.
Άρθρο 10
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος, μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ. πραγματοποι-
είται με γραπτές ή προφορικές εξετάσεις ή με εκπόνηση
εργασιών καθ’ όλη τη διάρκεια του εξαμήνου. Ο τρόπος
αξιολόγησης περιγράφεται στο περίγραμμα του κάθε
μαθήματος. Η επίδοση σε κάθε μάθημα αξιολογείται
από τον/ους διδάσκοντα/ες και βαθμολογείται με την
ισχύουσα, για τους προπτυχιακούς φοιτητές, κλίμακα
βαθμολογίας. Συγκεκριμένα, οι βαθμοί που δίδονται,
κυμαίνονται από μηδέν (0) μέχρι δέκα (10). Προβιβάσιμοι βαθμοί είναι το πέντε (5) και οι μεγαλύτεροί του. Για
την αντιμετώπιση έκτακτων αναγκών ή συνθηκών που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
ανάγονται σε λόγους ανωτέρας βίας δύναται η χρήση
ηλεκτρονικών μέσων για την αξιολόγηση των μαθήματων ακόμη και στη περίπτωση που δεν προβλέπεται η εξ
αποστάσεως οργάνωση του Π.Μ.Σ., υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης. Η διαδικασία της εκπαίδευσης και αξιολόγησης που ακολουθείται εξυπηρετεί και φοιτητές με
αναπηρία και ειδικές εκπαιδευτικές ανάγκες
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα μετά
από αίτηση που υποβάλλει ο/η φοιτητής/τρια.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύνα-
ται να ζητήσει, με αίτησή του προς τον Διευθυντή του
Π.Μ.Σ., να αξιολογηθεί από τριμελή επιτροπή, η οποία
αποτελείται από διδακτικό προσωπικό του ίδιου ή άλλου
Τμήματος του Πα.Δ.Α., με γνωστικό αντικείμενο ίδιο ή
συναφές με αυτό του προς εξέταση μαθήματος, στην
οποία δεν μπορεί να συμμετέχει ο/η διδάσκων/ούσα
του μαθήματος. Αν ο Διευθυντής του Π.Μ.Σ. δεν ορίσει
τα μέλη της επιτροπής εντός ενός (1) μηνός από την υποβολή της αίτησης, ο φοιτητής δύναται να ζητήσει τον
ορισμό τους από τον Πρόεδρο του Τμήματος.
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
11.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για
τους φοιτητές του πρώτου κύκλου σπουδών, πλην του
δικαιώματος παροχής δωρεάν διδακτικών συγγραμμάτων. Οι μεταπτυχιακοί/κές φοιτητές/τριες δύνανται να
χρησιμοποιούν την υπάρχουσα υλικοτεχνική υποδομή
του Πανεπιστημίου Δυτικής Αττικής, η οποία περιλαμβάνει χώρους διδασκαλίας κατάλληλα εξοπλισμένους
με σύγχρονα μέσα διδασκαλίας και Η/Υ, τη Βιβλιοθήκη,
και τις εγκαταστάσεις του Τμήματος Εσωτερικής Αρχιτεκτονικής.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προ-
γράμματα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε. ή την
Ε.Π.Σ., ύστερα από εισήγησή του/της Διευθυντή/ντριας
του Π.Μ.Σ.
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Τμήμα Εσωτερικής Αρχιτεκτονικής οφείλει να εξασφαλίζει υποχρεωτικά στους/στις μεταπτυχιακούς/κές
φοιτητές/τριες με αναπηρία ή/και ειδικές εκπαιδευτικές
ανάγκες προσβασιμότητα στα προτεινόμενα προγράμματα και την διδασκαλία ή άλλες διευκολύνσεις. Οι διευ-
κολύνσεις αυτές σύμφωνα με την κείμενη νομοθεσία, θα
πρέπει να ορισθούν από το Τμήμα αναλυτικά.
11.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Η παρακολούθηση των μαθημάτων είναι υποχρεωτική
για όλους τους φοιτητές σύμφωνα με το παρουσιολόγιο. Η φοίτηση είναι επαρκής, εφόσον ο φοιτητής/τρια
έχει παρακολουθήσει το 80% των πραγματοποιημένων
μαθημάτων.
Οι φοιτητές υποχρεούνται να καταβάλουν το τέλος
φοίτησης που ορίζεται σύμφωνα με τις ρυθμίσεις και
πιθανές διευκολύνσεις που έχουν προσδιοριστεί στον
εκάστοτε κύκλο σπουδών. Απαλλάσσονται από το
τέλος φοίτησης, φοιτητές που πληρούν τα κριτήρια
σύμφωνα με τις κείμενες διατάξεις. Το τέλος φοίτησης
θα καταβάλλεται σε τρείς δόσεις, ενώ είναι δυνατή η
καταβολή του σε επί πλέον δόσεις για διευκόλυνση
των φοιτητών.
Οι μεταπτυχιακοί φοιτητές υποχρεούνται να ανανεώνουν τη εγγραφή τους στην αρχή κάθε εξαμήνου, με
αίτηση που υποβάλλεται μέσα σε προθεσμίες που ορίζονται από τη Γραμματεία του Π.M.Σ. Μέσω του φοιτη-
τολογίου.
Δεν προβλέπεται αναπλήρωση μαθημάτων εντός
του ίδιου κύκλου σπουδών. Φοιτητής που δεν ανανέωσε την εγγραφή του ή δεν παρακολούθησε μαθήματα
για δύο (2) συνεχόμενα εξάμηνα χάνει τη ιδιότητα του
μεταπτυχιακού φοιτητή και διαγράφεται από τα Μητρώα του Π.M.Σ. Σε εξαιρετικά επείγουσες περιπτώσεις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
(όπως σημαντικά ζητήματα υγείας), κατόπιν αιτήματος
του φοιτητή, η Σ.Ε. μπορεί να εξετάσει την παραχώρηση
δυνατότητας για παρακολούθηση του ιδίου μαθήματος
σε επόμενο κύκλο σπουδών χωρίς πρόσθετη οικονομική
επιβάρυνση. Σε περίπτωση που το μάθημα στο οποίο
ο μεταπτυχιακός φοιτητής απέτυχε, δεν προσφέρεται
εκ νέου, μπορεί να αντικατασταθεί από άλλο μάθημα
ή άλλη εργασία ισότιμης έρευνας, το οποίο ορίζεται με
απόφαση της Σ.Ε.
Οι φοιτητές εκπονούν τη Διπλωματική Εργασία εφόσον έχουν περατώσει επιτυχώς το 80% τα μαθήματα
των δύο πρώτων εξαμήνων και εντός των χρονικών
πλαισίων του τρίτου εξαμήνου σπουδών. Κατόπιν επαρκώς δικαιολογημένου αιτήματός τους, κατόπιν της σύμ-
φωνης γνώμης του επιβλέποντος, και απόφασης της
Σ.Ε., είναι δυνατό να παραταθεί το χρονικό διάστημα
μέχρι ένα ακαδημαϊκό έτος. Οι μεταπτυχιακοί φοιτητές καλούνται να συμμετέχουν και να παρακολουθούν
σεμινάρια, συζητήσεις, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις
ή άλλες επιστημονικές εκδηλώσεις του Π.Μ.Σ. Οι μεταπτυχιακοί φοιτητές δύναται να ασκούν επικουρικό
διδακτικό έργο σε προγράμματα σπουδών πρώτου
κύκλου με απόφαση της Συνέλευσης του Τμήματος. Οι
μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής Υπηρεσίας
Απόκτησης Ακαδημαϊκής Ταυτότητας του Υπουργείου
Παιδείας και Θρησκευμάτων.
11.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης. Η απόφαση κοινοποιείται εντός 15 ημερών στον/
ην ενδιαφερόμενο/νη μεταπτυχιακό/κη φοιτητή/τρια και
έχει δικαίωμα υποβολής ένστασης εντός δέκα πέντε (15)
ημέρων από την ημερομηνία έκδοσής της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών),
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. ‘Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα
ζ. ‘Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
Άρθρο 12
Τέλη φοίτησης
Το ύψος των τελών φοίτησης για το Π.Μ.Σ. «Αειφορικός Σχεδιασμός Αρχιτεκτονικού Χώρου» ανέρχεται στο
ποσό των 2.000ευρώ. Καταβάλλονται σε τρείς (3) δόσεις
ως εξής: 1η δόση: 700 € με την εγγραφή, 2η δόση: 700 €
πριν την έναρξη των μαθημάτων του 2ου εξαμήνου, 3η
δόση: 600 € στην αρχή του 3ου εξαμήνου.
Οι μεταπτυχιακοί φοιτητές του Π.Μ.Σ., υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο ΦΕΚ ίδρυσης του Π.Μ.Σ..
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ. «Αειφορικός Σχεδιασμός Αρχιτεκτονικού
Χώρου» παρέχεται η δυνατότητα απαλλαγής των τελών
φοίτησης, σύμφωνα με την ισχύουσα νομοθεσία και όπως
περιγράφεται στο άρθρο 14 του Πρότυπου Κανονισμού
Σπουδών των Π.Μ.Σ. του Πα.Δ.Α. (B’ 4861/02.08.2023) και
του παρόντος κανονισμού.
Άρθρο 13
Υποτροφίες
Το Π.Μ.Σ. «Αειφορικός Σχεδιασμός Αρχιτεκτονικού
Χώρου» δύναται να χορηγεί υποτροφίες ανταποδοτικές
και μη, ή βραβεία αριστείας σε μεταπτυχιακούς/κές φοιτητές/τριες πλήρους φοίτησης, σύμφωνα με απόφαση
της Συνέλευσης.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Η φοίτηση.
β) Ο μέσος όρος βαθμολογίας του προηγούμενου
εξάμηνου.
γ) Ο βαθμός πτυχίου με το οποίο εισήχθη στο Π.Μ.Σ.
δ) Πρόσφατες ακαδημαϊκές επιδόσεις (βραβεία και
τιμητικές διακρίσεις).
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., εφόσον πληρούν τα οικονομικά ή
κοινωνικά κριτήρια σύμφωνα με τις διατάξεις του άρθρου 86 του ν. 4957/2022 και της υπό στοιχεία 108990/
Ζ1/8-9-2022 (Β’ 4899/2022) υπουργικής απόφασης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
3. Κοινωνικά:
α) Διαζευγμένος/η με προστατευόμενα μέλη (παιδιά).
β) Αναπηρία υποψηφίου/ας.
γ) Μονογονεϊκή οικογένεια.
δ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
ε) Τέκνο πολύτεκνης οικογένειας.
στ) Μέλη ίδιας οικογενείας.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση Υπεύθυνης Δήλωσης του
ν. 1599/1986.
Το αρμόδιο όργανο, το οποίο θα είναι υπεύθυνο για
την αξιολόγηση των αιτήσεων για τις υποτροφίες με
οικονομικά κριτήρια, είναι η Επιτροπή Αξιολόγησης
Υποψηφίων. Η Ε.Α.Υ., εκτός των άλλων,θα αξιολογεί και
κατατάσσει τις υποψηφιότητες βάσει των κριτηρίων που
έχουν οριστεί στον παρόντα εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομά-
των των υποψηφίων προς τη Συνέλευση του Τμήματος.
Ο μέγιστος ανώτατος αριθμός υποτροφιών στο Π.Μ.Σ.
ορίζεται μέχρι το 30% του συνόλου των εισακτέων ανά
ακαδημαϊκό κύκλο σπουδών.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Απαλλάσσονται από τα τέλη φοίτησης οι φοιτητές
του Π.Μ.Σ., των οποίων το ατομικό εισόδημα, εφόσον
διαθέτουν ίδιο εισόδημα, και το οικογενειακό διαθέσιμο ισοδύναμο εισόδημα δεν υπερβαίνουν αυτοτελώς,
το μεν ατομικό το εκατό τοις εκατό (100%), το δε οικογενειακό το εβδομήντα τοις εκατό (70%) του εθνι-
κού διάμεσου διαθέσιμου ισοδύναμου εισοδήματος,
σύμφωνα με τα πλέον πρόσφατα κάθε φορά δημοσιευμένα στοιχεία της Ελληνικής Στατιστικής Αρχής(ΕΛ.
ΣΤΑΤ.). Η απαλλαγή αυτή παρέχεται για τη συμμετοχή
σε ένα μόνο Π.Μ.Σ. Αν οι δικαιούχοι υπερβαίνουν το
ποσοστό του προηγούμενου εδαφίου, επιλέγονται με
σειρά κατάταξης ξεκινώντας από αυτούς που έχουν το
μικρότερο εισόδημα. Με απόφαση του Υπουργού Παιδείας, Έρευνας και Θρησκευμάτων, η οποία δημοσιεύ-
εται στην Εφημερίδα της Κυβερνήσεως ορίζεται κάθε
θέμα σχετικό με την εφαρμογή των προηγούμενων
εδαφίων. Με όμοια απόφαση διαπιστώνεται κατ’ έτος
το ποσό που αντιστοιχεί στο εθνικό διάμεσο διαθέσιμο ισοδύναμο εισόδημα (το ατομικό και το εβδομήντα
τοις εκατό (70%) του οικογενειακού), σύμφωνα με τα
στοιχεία της ΕΛ.ΣΤΑΤ. Για την εφαρμογή της παρούσας
παραγράφου λαμβάνονται υπόψη, τα εισοδήματα του
τελευταίου φορολογικού έτους, για το οποίο κατά το
χρόνο της επιλογής στο Π.Μ.Σ. έχει ολοκληρωθεί η εκκαθάριση φόρου, σύμφωνα με όσα ορίζονται στον Κώδικα
Φορολογίας Εισοδήματος.
Χορήγηση απαλλαγής τέλους φοίτησης, μετά την ολοκλήρωση της διαδικασίας επιλογής των φοιτητών του
Π.Μ.Σ., οι ενδιαφερόμενοι φοιτητές υποβάλλουν αίτηση
απαλλαγής από τα τέλη φοίτησης, σύμφωνα με τις διατάξεις της ισχύουσας νομοθεσίας, συνυποβάλλοντας
όλα τα απαραίτητα οικονομικά στοιχεία. Επιλέγονται οι
φοιτητές που πληρούν τα ανωτέρω κριτήρια βάσει του
ατομικού ή/και οικογενειακού διαθέσιμου ισοδύναμου
εισοδήματος.
Υποτροφίες και βραβεία Το Π.Μ.Σ. δύναται να παρέχει
έναν αριθμό υποτροφιών βάσει ακαδημαϊκών κριτηρίων
σε φοιτητές και φοιτήτριες πλήρους φοίτησης, σύμφωνα
με απόφαση της Συνέλευσης του Τμήματος κατόπιν εισηγήσεως της Σ.Ε., στην οποία καθορίζεται, το ύψος των
υποτροφιών, τα δικαιολογητικά και η διαδικασία χορήγησης υποτροφιών και οι υποχρεώσεις και τα δικαιώματα
των. Οι υποτροφίες χορηγούνται βάσει αντικειμενικών
κριτηρίων και εγγράφονται στον εγκεκριμένο προϋπολογισμό του Π.Μ.Σ. Κριτήρια χορήγησής τους μπορεί να
είναι ο μέσος όρος βαθμολογίας προηγούμενου εξαμήνου, η δημοσίευση άρθρου σε συνέδριο με το σύστημα
των κριτών ως αποτέλεσμα εξαιρετικής μεταπτυχιακής
διπλωματικής εργασίας, οι πρώτες θέσεις σε αναγνωρισμένους διαγωνισμούς στην περιοχή του Π.Μ.Σ., κ.λπ. Το
Π.Μ.Σ. δύναται επίσης να χορηγεί βραβεία σε φοιτητές
και φοιτήτριες με εξαιρετικές επιδόσεις, σύμφωνα με
κριτήρια και διαδικασία που προβλέπεται με απόφαση
της Συνέλευσης.
Άρθρο 14
Δίπλωμα Μεταπτυχιακών Σπουδών (Δ.Μ.Σ.)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα και στη Μεταπτυχιακή Διπλωματική Εργασία
(Μ.Δ.Ε.).
Αναλυτικότερα σε κάθε εξάμηνο ο φοιτητής/τρια
λαμβάνει βαθμολογία σε κάθε μάθημα που εξετάζεται
και εάν αξιολογηθεί επιτυχώς, πιστώνεται αναλογικά
τις πιστωτικές μονάδες που αντιστοιχούν. Ο τελικός
βαθμός του Δ.Μ.Σ. προκύπτει από τον βαθμό αξιολόγησης:
α) στα μαθήματα,
β) στη Μεταπτυχιακή Διπλωματική Εργασία
Ο βαθμός του Διπλώματος Μεταπτυχιακών Σπουδών
(Δ.Μ.Σ.) εξάγεται με προσέγγιση δύο δεκαδικών ψηφίων
και προκύπτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων
Μεταπτυχιακών Σπουδών
Το διδακτικό έργο του Προγράμματος Μεταπτυχιακών
Σπουδών ανατίθεται, κατόπιν απόφασης της Σ.Τ. στις
ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους.
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Η ανάθεση του διδακτικού έργου του Π.Μ.Σ. πραγματοποιείται με απόφαση του Τμήματος, κατόπιν εισή-
γησης της Συντονιστικής Επιτροπής του Π.Μ.Σ., ή του
Διευθυντή του Π.Μ.Σ. Με απόφαση της Συνέλευσης του
Τμήματος δύναται να ανατίθεται επικουρικό διδακτικό
έργο στους υποψήφιους διδάκτορες του Τμήματος ή
της Σχολής, με αντικείμενο συναφές με το παρεχόμενο
επικουρικό διδακτικό έργο του Π.Μ.Σ., υπό την επίβλεψη διδάσκοντος του Π.Μ.Σ., κατόπιν εισηγήσεως της Σ.Ε.
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1, υπό την
προϋπόθεση ότι είναι κάτοχοι διδακτορικού διπλώματος ή διαθέτουν αναγνωρισμένο επαγγελματικό και
καλλιτεχνικό έργο όπως προβλέπεται από την κείμενη
νομοθεσία. Με απόφαση του αρμοδίου οργάνου του
Π.Μ.Σ., δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
Όλες οι κατηγορίες διδασκόντων δύνανται να αμείβονται σύμφωνα με την κείμενη νομοθεσία. Με απόφαση
του αρμόδιου οργάνου του Π.Μ.Σ. περί ανάθεσης του
διδακτικού έργου, καθορίζεται το ύψος της αμοιβής
κάθε διδάσκοντος. Ειδικώς οι διδάσκοντες που έχουν
την ιδιότητα μέλους Δ.Ε.Π., δύνανται να αμείβονται επιπρόσθετα για έργο που προσφέρουν προς το Π.Μ.Σ.,
εφόσον εκπληρώνουν τις ελάχιστες εκ του νόμου
υποχρεώσεις τους, όπως ορίζονται στην παρ. 2 του
άρθρου 155, του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π.
και Ε.Τ.Ε.Π., εφόσον εκπληρώνουν τις ελάχιστες εκ του
νόμου υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθο-
ρισμός του τρόπου εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
Στο Π.Μ.Σ. με απόφαση της Συνέλευσης του Τμήματος/
Επιτροπής Προγράμματος Σπουδών (Ε.Π.Σ.) εφαρμόζεται ο θεσμός του Ακαδημαϊκού Συμβούλου. Σκοπός
της λειτουργίας του εν λόγω θεσμού είναι η παροχή
συμβουλευτικής στους μεταπτυχιακούς φοιτητές κατά
τη διάρκεια των σπουδών τους σε ακαδημαϊκά θέματα
με εξατομικευμένο τρόπο. Προσδοκώμενο αποτέλεσμα
είναι η διευκόλυνση των μεταπτυχιακών φοιτητών στην
ολοκλήρωση των σπουδών τους με παράλληλη αξιοποίηση των ιδιαίτερων δεξιοτήτων και ενδιαφερόντων
τους στο έδαφος της εκπαιδευτικής και ερευνητικής
διαδικασίας. Ο Ακαδημαϊκός Σύμβουλος επιλέγει τον
τρόπο προσέγγισης και παροχής συμβουλευτικής στους
φοιτητές που του ανατίθενται σε κάθε ακαδημαϊκό έτος.
Οι ειδικότερες προϋποθέσεις ανάθεσης διδασκαλίας
και τα κριτήρια επιλογής των διδασκόντων ορίζονται
βάσει των εξής: (α) προγενέστερη εμπειρία στην διδασκαλία του αντίστοιχου ή ομόλογου μαθήματος σε προ-
πτυχιακό ή μεταπτυχιακό κύκλο σπουδών και (β) ερευνητική ενασχόληση με το αντικείμενο του μαθήματος. Ο
συντονισμός των μαθημάτων του Π.Μ.Σ. γίνεται κατόπιν
ανάθεσης από τη Γ.Σ., κατά προτεραιότητα από μέλη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Δ.Ε.Π. του Τμήματος Εσωτερικής Αρχιτεκτονικής του
Πα.Δ.Α. Τη διδασκαλία των μαθημάτων καθώς και την
επίβλεψη μεταπτυχιακών διπλωματικών εργασιών στο
Π.Μ.Σ. αναλαμβάνουν κατά προτεραιότητα μέλη Δ.Ε.Π.
Άρθρο 16
Επικουρικό διδακτικό έργο μεταπτυχιακών
φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία των
μελών Διδακτικού Ερευνητικού Προσωπικού κατά την
άσκηση του διδακτικού τους έργου, η άσκηση των φοιτητών, η διεξαγωγή φροντιστηρίων, εργαστηριακών ασκή-
σεων, η εποπτεία εξετάσεων και η διόρθωση ασκήσεων.
Άρθρο 17
Μελέτη σκοπιμότητας - βιωσιμότητας
Σκοπός του Προγράμματος Μεταπτυχιακών Σπουδών
(Π.Μ.Σ.) του Τμήματος Εσωτερικής Αρχιτεκτονικής του
Π.Δ.Α. με τίτλο «Αειφορικός Σχεδιασμός Αρχιτεκτονικού
Χώρου» είναι οι κάτοχοι του σχετικού Διπλώματος Μεταπτυχιακών Σπουδών (Δ.Μ.Σ.) να διαθέτουν τις σύγχρονες
κατάλληλες και επαρκείς υψηλού επιπέδου γενικές και
ειδικές επιστημονικές/καλλιτεχνικές γνώσεις και ικανότητες, που σχετίζονται με το γνωστικό πεδίο του Αειφορι-
κού Σχεδιασμού, καθώς και υψηλού επιπέδου ικανότητα
διαρκούς διερεύνησης των διεθνών εξελίξεων σε αυτόν
τον τομέα. Ο Αειφορικός Σχεδιασμός διεθνώς αποτελεί
τομέα αιχμής ως παράμετρος σχεδιασμού σε όλες τις
χωρικές κλίμακες και περιλαμβάνει την οικονομική, περιβαλλοντική, κοινωνική και πολιτιστική διάσταση του
αντικειμένου αυτού.
Βασικό χαρακτηριστικό του Προγράμματος είναι η διεπιστημονικότητα. Το προτεινόμενο Πρόγραμμα αφο-
ρά σε ένα διεπιστημονικό γνωστικό πεδίο, απολύτως
απαραίτητο για την εξειδίκευση των δημιουργών του
χώρου μέσα στον οποίο διαμορφώνεται και εκτυλίσσεται
ο ανθρώπινος πολιτισμός σε διεθνές επίπεδο, σήμερα.
Η παγκοσμιοποίηση, ως η διαπολιτισμική διασπορά ανθρώπων, ιδεών, γλωσσών, πολιτιστικών συνηθειών και
δημιουργημάτων συναρτάται βεβαίως με θέματα ταυτότητας και διαφοράς με την έννοια της οικολογίας, ενώ
θεμελιώνεται τόσο σε πολιτικές όσο και σε τεχνολογικές
απόψεις του σύγχρονου πολιτισμού.
Το Τμήμα Εσωτερικής Αρχιτεκτονικής του Πα.Δ.Α., ως
εκφραστής της ακαδημαϊκής και ερευνητικής εκπαίδευσης στον τομέα της επέμβασης και διαμόρφωσης του
χώρου σε εσωτερικά και εξωτερικά αρχιτεκτονικά περιβάλλοντα, (α) παρακολουθώντας τις εξελίξεις στους
τομείς της επιστήμης, της τεχνολογίας και της τέχνης,
(β) παράγοντας πρωτότυπο ερευνητικό έργο, (γ) διερευνώντας και εγκαινιάζοντας καινοτόμες μεθόδους
και πρακτικές, αναλαμβάνει με το παρόν εγχείρημα τη
μετεκπαίδευση των πτυχιούχων αρχιτεκτόνων εσωτερικού χώρου και αποφοίτων ΑΕΙ συναφών γνωστικών αντι-
κειμένων. Το Τμήμα δεν διοργανώνει άλλο Πρόγραμμα
Μεταπτυχιακών Σπουδών.
Το συγκεκριμένο Πρόγραμμα Μεταπτυχιακών Σπουδών έχει τους ακόλουθους στόχους: - Να καλύψει τις ανά-
γκες υποψηφίων που επιζητούν: (α) να εξειδικεύσουν τις
γνώσεις τους σε σύγχρονα ζητήματα που αφορούν τον
Αειφορικό Σχεδιασμό με έμφαση στις νέες τεχνολογίες,
(β) να αποκτήσουν το απαραίτητο επιστημονικό υπόβαθρο για να συνεχίσουν σε περαιτέρω ερευνητική δρα-
στηριότητα. - Να αναδείξει την τεχνολογική διάσταση
του τμήματος μέσω της διάχυσης των αποτελεσμάτων
της ερευνητικής του δραστηριότητας. - Να δημιουργήσει
δίαυλο επικοινωνίας με συγγενείς επιστημονικούς κλάδους και να αναδείξει τη διεπιστημονικότητα του τομέα
της ολοκληρωμένης διαχείρισης των πληροφοριών. - Να
παρέχει ένα δομημένο και συνεκτικό πρόγραμμα μαθημάτων, το οποίο θα προσφέρει σύγχρονο και υψηλής αξί-
ας επιστημονικό περιεχόμενο, με τη χρήση εξελιγμένων
μεθόδων εκπαίδευσης. - Να συμβάλλει στην εκπαίδευση
και ανάπτυξη εξειδικευμένων και ικανών μεταπτυχιακού
επιπέδου επιστημόνων, ερευνητών και στελεχών.
Άρθρο 18
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων,
(ε) πόρους από προγράμματα της Ευρωπαϊκής Ένωσης
(Erasmus+).
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Συγκεκριμένα, μέρος των λειτουργικών εξόδων του
Π.Μ.Σ. (όπως μετακινήσεις επισκεπτών διδασκόντων) είναι δυνατόν να καλύπτεται από συμβαλλόμενα Ανώτατα
Εκπ. Ιδρύματα του εξωτερικού μέσω Erasmus+. Επίσης,
(έξοδα δημοσιότητας, εκτυπώσεις Διπλωματικών Εργασιών, τελετές και ημερίδες) είναι δυνατόν να καλύπτονται
από τα έσοδα του ΕΛΚΕ, στο βαθμό που τηρούνται τα
προβλεπόμενα σύμφωνα με τις κείμενες διατάξεις.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Έσοδα - χρηματοδότηση
Τέλη φοίτησης
Δωρεές, χορηγίες και πάσης φύσεως οικονομικές
ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα Δημοσίων επενδύσεων
Σύνολο
Αναφέρεται στον προϋπολογισμό ενός πλήρους κύκλου
φοίτησης του Π.Μ.Σ. για τους εισακτέους του εν λόγω
έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά
- αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) Αμοιβές για τη διοικητική - τεχνική υποστήριξη,
β) Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών,
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική υποστήριξη
Αμοιβές διδακτικού προσωπικού
Δαπάνες μετακίνησης
δαπάνες εξοπλισμού και υλικοτεχνικής υποδομής
Δαπάνες χορήγησης υποτροφιών
Λοιπές λειτουργικές δαπάνες
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
Σύνολο
Σύμφωνα με την παρ. 2, του άρθρου 85, του ν. 4957/2022,
καθορίζεται ποσοστό δύο τοις εκατό (2%), ως ανώτατο ποσοστό επί των συνολικών ετήσιων εσόδων κάθε
Π.Μ.Σ. που δύναται να διατίθεται προς Έργο/Πρόγραμμα
της παρ. 1 του ίδιου άρθρου.
Άρθρο 19
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του Π.Μ.Σ. ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση
εργασίας άλλου/ης - δημοσιευμένης ή μη - χωρίς τη
δέουσα αναφορά. Η αντιγραφή οποιουδήποτε υλικού
τεκμηρίωσης, ακόμη και από μελέτες του/της ιδίου/ας
του/της υποψηφίου/ας, χωρίς σχετική αναφορά, μπορεί να στοιχειοθετήσει απόφαση της Συνέλευσης του
Τμήματος ή της Επιτροπής Προγράμματος Σπουδών,
για διαγραφή του/της. Στις παραπάνω περιπτώσεις, η
Συνέλευση του Τμήματος ή η Επιτροπή Προγράμματος
Σπουδών, μπορεί να αποφασίσει τη διαγραφή του/της,
αφού προηγουμένως του/της δοθεί η δυνατότητα να
εκθέσει, προφορικώς ή γραπτώς, τις απόψεις του/της
επί του θέματος.
Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται για αντιμετώπιση του
προβλήματος στη Συνέλευση του Τμήματος ή την Ε.Π.Σ.
Ως παραβάσεις θεωρούνται και τα παραπτώματα της
αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας
από μεταπτυχιακό/η φοιτητή/τρια κατά τη συγγραφή
εργασιών στο πλαίσιο των μαθημάτων ή την εκπόνηση
της διπλωματικής εργασίας.
Άρθρο 20
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της
Προέδρου του Τμήματος, που γίνεται μετά τη λήξη των
εξεταστικών περιόδων, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο
της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του Μεταπτυχιακού
Διπλώματος Σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Για λόγους ανωτέρας βίας (π.χ. λόγοι υγείας, διαμονή ή
εργασία στο εξωτερικό, στρατιωτικές υποχρεώσεις) και
με αίτησή του προς τη Γραμματεία του Τμήματός του, ο/η
απόφοιτος/η μπορεί να ζητήσει τη χορήγηση του τίτλου
σπουδών χωρίς να συμμετάσχει στην τελετή ορκωμοσίας
ή να ζητήσει να συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε
ορκωμοσία εγκρίνεται από τον Πρόεδρο του Τμήματος.
Πριν από την ορκωμοσία ή την απαλλαγή από αυτή, μπορεί να δίδεται στους αποφοίτους σχετικό πιστοποιητικό
για την επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 21
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους μεταπτυχιακούς φοιτητές. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης που συμπληρώνουν οι μεταπτυχιακοί φοιτητές.
Τα μαθήματα αξιολογούνται ως προς το περιεχόμενο,
τον τρόπο διδασκαλίας, το εκπαιδευτικό υλικό και το
βαθμό συσχέτισής τους με τις αρχές και τη φιλοσοφία
του μεταπτυχιακού προγράμματος. Οι διδάσκοντες/
ουσες αξιολογούνται σε πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς
τις γνώσεις και την ικανότητα μετάδοσής τους στους
φοιτητές, την προετοιμασία τους, τη χρήση σύγχρονης βιβλιογραφίας, την προθυμία τους να απαντούν σε
ερωτήσεις, την έγκαιρη βαθμολόγηση και επιστροφή
εργασιών και γραπτών εξετάσεων και την τήρηση των
ωρών διδασκαλίας του μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Εσωτερικής Αρχιτεκτονικής/Σχολής Εφαρμοσμένων Τεχνών και Πολιτισμού και σύμφωνα με την
αντίστοιχη διεργασία του εσωτερικού Συστήματος Διασφάλισης Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή
του, η βιωσιμότητά του, η απορρόφηση των αποφοίτων
στην αγορά εργασίας, ο βαθμός συμβολής του στην
έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της λει-
τουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 22
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική
και αγγλική γλώσσα. Η επίσημη ιστοσελίδα του Π.Μ.Σ.
https://mssuda.uniwa.gr/ενημερώνεται διαρκώς και περιέχει όλες τις πληροφορίες και ανακοινώσεις του προ-
γράμματος και αποτελεί τον επίσημο χώρο ενημέρωσης
των φοιτητών και φοιτητριών.
Άρθρο 23
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 29 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 895/07.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200895.pdf | Tokens: 99793]